Iz KPS-a nisu želeli da saopšte imena putnika, ali su naveli da je ceo postupak prebacivanja u Hag juče obavljen pod nadzorom istražitelja i službi bezbednosti iz Haškog tribunala.\nIz Komisije Vlade Srbije za nestala i kidnapovana lica navode da je Specijalnom tužilaštvu dostavljeno više desetina hiljada pisanog materijala, izjava svjedoka, zapisnika i drugog materijala, uz video i fono izvještaje i izjave, iz kojih se jasno može utvrditi pojedinačna odgovornost zločinaca iz redova OVK.\nIz Komisije tvrde da ima dovoljno dokaza za pojedinačnu i komandnu odgvornost za trgovinu organima, u koju je, kako je utvrdio izvestilac Saveta Evrope Dik Marti, uključen aktuelni predsjednik samoproglašenog Kosova Hašim Tači, kao i da postoji dovoljno dokaza o odgovornosti Haradinaja, i minimum još sedamdeset bivših pripadnika OVK.\nKoordinator Udruženja nestalih i kidnapovanih Srba sa Kosova i Metohije Milorad Trifunović rekao je da porodice nestalih i kidnapovanih očekuju da sve zemlje koje su imale svoje vojne misije na Kosovu dostave kompletnu dokumentaciju o uviđajima i istragama ubistava nedužnih civila počinjenih u periodu po ulasku KFOR-a na Kosmet.\n- Dobili smo izveštaj da je španski Kfor svoju dokumentaciju o zločinima u regionu Istoka dostavio Međunarodnom komitetu Crvenog krsta i da se toj dokumentaciji gubi trag - rekao je Trifunović, i apelovao na Italiju, SAD, Veliku Britaniju, Nemačku i Francusku da dokumentaciju iz njihovih zona odgovornosti dostave Specijalnom tužilaštvu.\nOn je dodao da će porodice nestalih i kidnapovanih, ukoliko pet vodećih zemalja ne dostave dokumentaciju, podneti tužbe Specijalnom sudu u Hagu zbog odgovornosti po komandnoj liniji njihovih generala koji su u skladu sa Kumanovskim sporazumom preuzeli odgovornost za punu bezbednost građana, svako u svojoj oblasti (Nemci region Prizrena, Italijani region Pećkog okruga, Amerikanci region Gnjilana, Britanci region Prištine i Francuzi region Kosovske Mitrovice).\nTrifunović je uveren da ukoliko sve, kako institucije samoproglašenog Koosva, tako i srpske institucije, te međuanrodne, posebno UNMIK Komisija za nestala lica koju je predvodio Hoze Pablo Baraibar, dostave dokumentaciju da će Specijalno tužilaštvo imati dovoljno dokaza da sve do jednog od zločinaca osude i na taj način zadovolje pravdu i ispune jedinu želju porodica nestalih i kidnapovanih - "rasvetliti sudbinu nestalih i kidnapovanih".\nSpecijalni sud za zločine OVK formiran je kako bi se procesuirali navodi iz istrage koju je za Savet Evrope sačinio specijalni izvestilac Dik Marti.\nDragišić: Čelnici OVK u Hagu su dokaz da svet menja stav o KiM\nPrema rečima profesora Fakulteta bezbednosti Zorana Dragišića povodom najpre poziva, a od sledeće nedelje i početka saslušanja pripadnika OVK u Hagu, "stav sveta prema Kosovu i Albancima se značajno menja".\n- Najradikalnija promena je došla iz Vašingtona, u stavu SAD, što se videlo i iz pisma predsednika Donalda Trampa predsedniku Vučiću i Hašimu Tačiju, a to je da će Amerika podržati svaki dogovor Beograda i Prištine - rekao je Dragišić za TV Palma plus.\nOn je ocenio da je činjenica da je formiran Sud za ratne zločine pripadnika OVK, da će se neki ljudi koji su se do juče činili nedodirljivim i koje je deo svetske javnosti doživljavao kao heroje i borce za slobodu "suočiti sa sudom, dokazima i svedocima, govori takođe o promeni stava svetske javnosti prema onome što se dešavalo na Kosovu i Metohiji".\nDragišić je dodao da "nije preveliki optimista kada su u pitanju presude čelnicima OVK, imajući u vidu iskustvo Haškog tirbunala, ali je dodao da je značajna činjenica da su čelnici OVK otišli u Hag i činjenica da će se tamo pročitati zašto su sve okrivljeni i da će se pojaviti dokazi i svedoci o najstaršnijim zločinima na Kosovu i Metohiji.\nsirkan Kako otisli tako ce i da se vrate.Samo mozda u povratku ima da piju sampanjac.\nSala Idu da se provozaju forme radi i ako neko bude osudjen na godinu dve i kraj cele ove price.\nArči To je sve farsa posle toliko godina. Svi svedoci su uklonjeni kao u slučaju Haradinaja. Smejurija.\nGedja I od toga nece biti nista jer nema pravde njih stiti zapadna banda.\nPetar Otisli da ih oslobode optuzbi i da slave\naaaaa svi uzeli povratne karte, ne mislite valjda da će ih osuditi tamo!\nPedja 33 Turistička tura ljudi otislu malo u shoping\nNIA Farsa predizborna! Sve dogovorene.\nBranko Da je pravde, imali bi kartu u jednom pravcu.\nWolfdream Sutra se vec vracaju.


Uticaj medija na izborne rezultate - Impuls\nPreliminarni rezultati monitoringa medija u prve dvije sedmice predizborne kampanja za Opše izbore 2018. pokazali su da mediji, a posebno javni servisi, ne daju dovoljno informacija građanima.\nNedavno istraživanje prije izbora je pokazalo da su mediji osnovni izvor informacija pri donošenju odluka na izborima za 47 posto građana Bosne i Hercegovine. Televizija je medij kojem najviše vjeruju stariji građani, dok mlađi građani najviše imaju povjerenja u informacije koje dobijaju preko raznih internet platformi.\nIstraživanje je utvrdilo da po broju pojavljivanja u medijima prednjači SDA sa 382 pojavljivanja, a slijede SNSD (272), HDZ (141), PDP (139), SBB (138), SDS (122), SDP (109), DNS (69), Savez za pobjedu (53) i Naša stranka (45).\nPristrasnost u izvještavanju, podzastupljenost kandidatkinja i dominantna prisutnost izabranih zvaničnika i stranaka u vlasti u medijskim sadržajima su zaključci monitoringa.\nNajviše slučajeva pristrasnosti medija u izvještavanju o predizbornoj kampanji zabilježeno je na internet portalima, čak 305, dok je u elektronskim medijima bilo 205 a u štampanim 153 slučaja. Kod javnih servisa pristrasnost je najveća na RTRS sa zabilježenih 45 slučajeva, dok je na Radiu RS zabilježeno devet, a na BHT1 sedam slučajeva.\nPrema riječima profesorice Lejle Turčilo, autorice metodologije i preliminarnog izvještaja, ne može se tvrditi da su mediji, a posebno javni servisi, pružili dovoljno informacija građanima, a koje bi im omogućile tačan informisan izbor.\nOd analiziranih 22.566 sadržaja u medijima, objavljenih tokom izborne kampanje, izbornih sadržaja bilo je 5.290, odnosno 23 posto. Na javnim servisima se taj procenat kretao u rasponu od 1 do 3 posto, dok je u sadržajima privatnih medijskih kuća bilo 5-6 posto izbornih sadržaja.\nŠto se tiče pojavljivanje kandidata u medijima tokom izborne kampanje Milorad Dodik ima ubjedljivo najveći broj pojavljivanja u medijima – 650, na drugom mjestu je Željka Cvijanović sa 282, a slijede Dragan Čović sa 242, Mladen Ivanić sa 216, Vukota Govedarica sa 145, Željko Komšić sa 121, Šefik Džaferović sa 105, Fahrudin Radončić sa 93, Denis Bećirović sa 87 i Diana Zelenika sa 37.\nMediji moraju pravedno, profesionalno i stručno pratiti izborne aktivnosti uz dosljedno poštovanje novinarskog kodeksa. Niti jedan politički subjekt ne može imati povlašten položaj u odnosu prema drugom političkom subjektu. Ova analiza pokazuje suprotnu sliku od očekivane kada su mediji u pitanju i najveća kritka treba da bude upućena javnim servisima.\nZa privatne medije se i može reći da smiju biti privrženi nekoj od političkih opcija, ali to nikako ne može biti javni servis, čiji su vlasnici građani.


Nova organizacija u Gradskoj upravi i novi nameti bez veće polemike - juGmedia\nNa 17. sednici Skupštine Vranja, odbornici su dali saglasnost za postupak prenosa svojine Planinarskog doma „Besna Kobila“ u vlasništvo grada, uvođenje nove komunalne takse kao i finasiranja mere i aktivnosti za delovanje u vanrednim situacijama.\nGlasovima većine usvojeno je i novo radno vreme glavne Apoteke u centru, koja će raditi i tokom cele noći\nNa dnevnom redu našlo se 16 tačaka, a uvodno izlaganje odnosilo se na Predlog odluke koji će biti upućen Republičkoj direkciji za imovinu da sprovede prenos javne svojine Planinarskog doma na Besnoj Kobili u svojinu Grada Vranja. Glavni problem odnosi se na vlasništvo Planinarskog društva “Vranje” .\n“To planinarsko društvo je po meni neosnovano upisano u katastar iz razloga što nije pravni sledbenik Planinarsko smučarskog društva “Kriva Feja”. Oni si osnovani 1999.godine upisom u registar kod Ministarstva omladine i sporta, a po zakonu su morali kasnije da se preregistruju kod Agenicije za privredne registre. Pošto to nisu učinili prestali su da postoje, pa sada imamo stanje da slove za vlasnike, a ne posotje kao pravno lice”, pojasnio je Mihajlović javnosti.\nOvaj postupak neophodan je radi sticanja pravnog osnova za ulaganje i dalji razvoj i rad koje će biti sprovedeno nakon realizacije plana detaljne regulacije centralne zone Skijališta Besna Kobila.\n„Postoji rezervna varijanta, a to je da po gašenju Planinarskog društva „Vranje“ imovinu koju su oni koristili prevedemo na grad kao korisnika, nakon čega će se težiti konverziji svojine ali to je zaobilazni put“, naveo je izvestilac kao drugu opciju rešavanja vlasništva.\nU skladu sa usklađivanjem propisa sa novim Zakonom o stanovanju uvedena je nova taksa od 300 dinara za registraciju stambene zajednice. Odbornik DS, Perica Janković tražio je pojašnjenje o način i kriterijuma određivanja taksi, kao i pojmu stambenih zajednica koje, po njegovim rečima, nisu precizno definisane.\n“Gradska uprava već vodi registraciju stambenih zajednica, određen je i registrator koji će voditi proces, a pokrenuti su i upravni postupci. Što se tiče nadoknade to je diskreciono pravo lokalne samouprave, a Vranje je za iznos uzelo postojeći minimium u odnosu na druge gradove” odgovorio je načelnik Gradske uprave Dušan Aritonović.\nAmandman odbornika “Za naše Vranje”, Dušana Mladenovića, u vezi uključivanja sindikata u izbor žalbene komisije sa izmenom organizacije Gradske uprave nije usvojen sa obrazloženje da to zakon ne predviđa.\nU nastavku sednice lokalnog parlamenta usvojen je Izveštaj o radu PD “Slobodna zona”, a saglasnost su dboila rešenja o razrešenju članova pojedinih školskih odbora.\nTridesetsedmogodišnji S.Z. iz Vinarca uhapšen je juče zbog sumnje da je silovao mesecima trinaestogodišnju devojčicu iz ovog sela nadomak Leskovca.…\nSvest je ključ svega. Psihologija i psihijatrija to odavno znaju, pa kad vam prepišu tablete to je samo da premostite fazu osvešćivanja, kao i da…


Od sutra Luxair leti iz Luksemburga za Podgoricu dva puta nedeljno • Radio Puls Luxembourg\nHome Putovanje Od sutra Luxair leti iz Luksemburga za Podgoricu dva puta nedeljno\nOd sutra Luxair leti iz Luksemburga za Podgoricu dva puta nedeljno\nNakon više puta odlaganog pokretanja avionske linije Luksemburg – Podgorica, avion Luxair-a sutra će poleteti na ovoj relaciji i to u 11 sati i 15 minuta sa aerodroma Findel.\nLuxair će na ovoj relaciji leteti ponedeljkom i četvrtkom, za sada do četvrtka 4. oktobra ove godine.\nPored Podgorice dva puta nedeljno, od 15. maja iz Luksemburga će se tokom letnje sezone subotom moći direktno i za Tivat.\nIz Luxair-a navode da su o pokretanju ove linije razmišljali poslednjih nekoliko godina jer je Crna Gora fantastično turističko odredište.\nPored Crne Gore Luxair će od trećeg juna leteti i za Beograd, takođe dva puta nedeljno – četvrtkom i nedeljom.\nTreba podsetiti da su letovi za Crnu Goru odlagani više puta, prevashodno zbog loše epidemiološke situacije u toj zemlji kao i zbog zabrane ulaska putnika iz zemalja koje nisu članice EU u Luksemburg.\nTrenutna epidemiološka situacija u ovoj zemlji je zabrinjavajuća sa svakodnevno velikim brojem novozaraženih, obolelih i preminulih od virusa Covid-19. Prema danjašnjim podacima instituta za javno zdravlje u Crnoj Gori registrovano je 386 novoinficiranih dok je od posledica virusa preminulo osam osoba.\nU Evropskoj uniji su zbog epidemiološke situacije i dalje na snazi restrikcije za putnike sa Zapadnog Balkana. Državljani Crne Gore trenutno ne mogu da uđu u većinu zemalja EU, osim u posebnim uslovima – ukoliko, na primer, imaju boravišnu dozvolu ili hitne razloge za posetu određenoj državi.\nPrevious articleAlmir Klica nova nada crno bijelih iz Eša\nNext articleFrancuska objavila tronedeljno zatvaranje škola i zabranu putovanja u zemlji do 2. maja\nOd 13. maja KLM leti iz Amsterdama za Srbiju


Diplomatska ofanziva u septembru: Vučić sa Putinom i Trampom\nIzvor: Nezavisne Novine, 13.Avg.2018, 09:10\nBEOGRAD - Dijalog Beograda i Prištine nastavlja se za manje od mjesec dana u Briselu, a državni vrh Srbije u septembru kreće u diplomatsku ofanzivu, piše "Blic".\nPrema pisanju tog lista, koji se poziva na izvore iz vrha vlasti, najprije u Beograd dolazi potpredsjednik Indije Venkejah Najdu, a nakon toga trebalo bi da dođe do susreta predsjednika Srbije Aleksandra Vučića i Rusije Vladimira Putina.\n"Taj susret je već dogovoren, samo se još ne zna da li će se dvojica >> Pročitaj celu vest na sajtu Nezavisne Novine << predsednika sastati u Moskvi ili Vladivostoku", navodi sagovornik "Blica".\nVučić bi trebalo da otputuje u Rusiju na konsultacije sa Putinom pred zasjedanje Generalne skupštine UN koje je planirano od 24. do 28. septembra, gdje će predsjednik Srbije govoriti na jednoj od sjednica.\nPredsjednik Srbije će se sa američkim predsjednikom Donaldom Trampom vidjeti na zvaničnom dijelu sjednice Generalne skupštine UN, a očekuje se da u NJujorku razgovara s više ljudi iz Trampove administracije.\nPrije tih "svjetskih" razgovora, planirano je da Vučić još jednom posjeti Kosovo i Metohiju i tamo razgovara sa Srbima, a već je poznato i da ide na ekonomski forum u Kini.\n"U prvom planu biće ekonomske teme, ali kako je Kina jedan od naših najvažnijih međunarodnih partnera kada je reč o Kosovu, svakako će to biti prilika da nam Kinezi potvrde podršku u Savetu bezbjednosit UN po ovom pitanju", naveo je sagovornik lista.\nTakođe, Srbiju bi do kraja godine trebalo da posjeti francuski predsjednik Emanuel Makron, a njegova administracija već traži termin.\nKao najvjerovatniji datum posjete Makrona pominje se da bi on u Srbiji mogao da boravi između 3. i 5. decembra.\nIzvor: Blic, 13.Avg.2018\nDijalog Beograda i Prištine u Briselu nastavlja se za manje od mesec dana, a kako saznaje “Blic”, očekuje se da samo tokom septembra bude veliki broj susreta.\nZamke za turiste: Kako prepoznati loš restoran\nSvetski dan muzike 2019 u Beogradu\n13.Avg.2018: Nezavisne Novine


Dijalog Beograda i Prištine u krizi - Istinomer\nTim Istinomera 15. 10. 2015.\nplatforme za poglavlje 35, koji je u Briselu uručen srpskoj delegaciji, sadrži elemente\nu kojima se ukidaju privremeni organi, prestaje finansiranje srpskih\ninstitucija na Kosovu i Metohiji, a navodi se i da su građani koji prelaze\nadministrativnu liniju sa KiM građani trećih zemalja, objasnio je Marko Đurić,\ndirektor Kancelarije za KiM.\n„Šta to znači, da su građani Kosova građani neke druge zemlje? Šta je to ako ne teranje Srbije da indirektno prizna nezavisnost Kosova?“, ukazao je Đurić, prenosi Tanjug.\nĐurić je izjavio za RTS da nikada nije bilo sporno to da li će se u poglavlju 35\nrazgovarati o rezultatima dijaloga Beograda i Prištine, ali da je sporno što se\nkroz to poglavlje nameću novi uslovi Srbiji. Posle neformalnog susreta premijera Aleksandra Vučića i kosovskog premijera Ise Mustafe sa evropskom komesarkom Federikom Mogerini, srpska strana je saopštila da Nemačka ima neprihvatiljiv amandman na predlog platforme za pregovaračko poglavlje 35 kojim se od Beograda praktično traži priznanje kosovske nezavisnosti, piše beogradska štampa.\nO teškoćama u pregovorima između Beograda i Prištine i nacrtu platforme Evropske unije u vezi sa poglavljem 35, koje se odnosi na Kosovo, premijer Srbije Aleksandar Vučić razgovarao je sa zvaničnicima zemalja Kvinte i članovima delegacije Evropske unije u Srbiji. Predsednik Vlade tvrdi da je taj nacrt grozan papir, koji je za Srbiju lošiji od formalnog priznavanja Kosova. Zbog toga je Vučić, odmah nakon povratka iz Brisela, započeo konsultacije sa državnim i crkvenim vrhom oko pozicije Srbije u vezi sa Kosovom i Metohijom.\nO tome kako je tekao proces implementacije Briselskog sporazuma između Beograda i Prištne možete čitati u istraživanju pod nazivom „Big Deal“ koje su uradili Centar za istraživanje, transparentnost i odgovornost (CRTA) i organizacije BIRN Kosovo i Internews Kosovo.\nBriselski sporazum Kosovo pregovori sa EU


Modni crteži Aleksandra Joksimovića | Kaleidoskop\nKaleidoskop media / Foto: Muzej primenjene umetnosti\nU Muzeju primenjene umetnosti danas će biti otvorena izložba Modni crteži Aleksandra Joksimovića autorke Bojane Popović. Aleksandar Joksimović, kreator koji je obeležio jugoslovensku modnu scenu bio je začetnik visoke mode u SFRJ, zbog čega je dobio nadimak „kralj makaza“. Joksimović je bio ikona jugoslovenske mode i čovek koji je uživao poštovanje svetskih stilista. Tokom svoje karijere odbio je pozive najslavnijih modnih kuća i odlučio da ostane da radi za svoju zemlju.\nAleksandar Joksimović (1933–2021), jedan od najznačajnijih modnih stvaraoca Srbije /Jugoslavije imao je jednu veliku strast, crtanje. Posebno je voleo da crtajući razmišlja o novoj kolekciji i da najuspelije crteže izlaže na zidovima svog ateljea u zgradi Centrotekstila u kome je bio zaposlen (1964–1987), kao i da se sa njima fotografiše dajući mnogobrojne novinske i televizijske intervjue.\nOva izuzetna dela sačuvana su zahvaljujući Joksimovićevom bliskom saradniku Miloradu Mikiju Ignjiću (1942–2017). Nađena u njegovoj zaostavštini, vraćena su autoru koji je verovao da su ona netragom nestala.\nAutorka Bojana Popović odabrala je i obradila sedamdesetak crteža za ovu izložbu, koje je Joksimović neposredno pred svoju smrt poklonio Muzeju primenjene umetnosti. Time je zaokružena već postojeća zbirka Joksimovićevog opusa i stvorena je mogućnost da se istraže i predstave publici ova ostavrenja koja najneposrednije odražavaju njegov način rada.\nNjegovi crteži ga na najbolji način predstavljaju kao stvaraoca koji je, virtuozno vođenom linijom i delikatnim koloritom, vizuelizovao svoje kreatorske misaone procese dajući im jasnoću, nužnu za njihovu realizaciju, i poetičnost koja sublimira njegovu umetničku prirodu i budi želju za lepim.\nZahvaljujući autorskim osobenostima i visokim estetskim vrednostima svojih crteža, Joksimović je i dobio posao u modnoj struci 1959. godine, postao poznat i slavljen kao umetnik. Šezdesetih godina, u vreme kada je moda odevanja imala društveni značaj zbog snažnog emancipatorskog potencijala i otvorenosti ka drugačijem i novom, Joksimovićevi crteži, kao svojevrsne naznake „boljeg života“, bili su omiljeni. Publikovani u štampanim medijima, oni su imali više namena – da pruže opšte modne informacije, da daju odgovore na pitanja čitateljki u vezi odevanja i da predstave poetizovanu suštinu autorove aktuelne kolekcije.\nMeđutim, od kada je sredinom sedamdesetih godina 20. veka fotografija postala dominantno komunikaciono sredstvo u modnom sistemu, ni Joksimovićevih crteža više nema u javnosti. Uspon jugoslovenske modne industrije i ubrzanje proizvodnih procesa, takođe, su uticali da je prezauzeti Joksimović retko imao vremena za crtanje – izuzev za nužne radne skice. Kao karakteristika kreatorskog posla, one su bile i ostale stalni pratilac njegovog rada.\nIzložbom „Modni crteži Aleksandra Joksimovića“ autorke Bojane Popović, Muzej primenjene umetnosti skreće pažnju na crteže kao izuzetno bitan aspekt stvaralačkog opusa Aleksandra Joksimovića.


Zabranjen doček Nove godine, rad klubova, proslave... Crna Gora donela nove mere protiv koronavirusa - 12.11.2021, Sputnik Srbija\nZabranjen doček Nove godine, rad klubova, proslave... Crna Gora donela nove mere protiv koronavirusa\nOd ponedeljka, 15. novembra u Crnoj Gori stupaju na snagu nove mere za zaštitu širenja korona virusa i one podrazumevaju zabranu za proslave, svadbe i doček Nove... 12.11.2021, Sputnik Srbija\nPredložene mere će za početak trajati do 1. decembra, zbog pogoršane epidemiološke situacije, a ministarka Jelena Borovinić-Bojović kaže da veruje da će zabrana okupljanja biti "potpuno trajna".Uz napomenu da situacija može i da se izmeni, ističe da ne veruje da će to moći da se dogoditi za kratko vreme.I Novogodišnji bazar u Podgorici, dodala je, biće održan uz posebne mere, a organizatoru s u upućene smernice.Uslov za održavanje bazara je da budu postavljene odgovarajuće ograde i posedovanje kovid potvrde.Nova mera podrazumeva i zabranu rada noćnih klubova, a rad ugostiteljskih objekata se ograničava.Zabranjene su ekskurzije, kao i proslave rođendana, dok se boravak u kućama i stanovima preporučuje samo članovima domaćinstva.Navela je da vlada i dalje razmatra razmatra mogućnost da se od 1. decembra uvede obaveza posedovanja Nacionalne digitalne kovid potvrde za kompletnu javnu upravu - zdravstvo, prosvetu, Upravu policije i Vojsku, rekla je Borovinić-Bojović na konferenciji za novinare.Najavila da će od 1. decembra kovid potvrda biti obavezna i za ulazak u javni prevoz, tržne centre, teretane, poslovne prostore i poslovne zgrade u kojima delatnost obavljaju više od tri privredna društva, odnosno preduzetnika i objekti površine preko hiljadu metara kvadratnih u kojima se trguje na malo neprehrambene robe.\ncrna gora, virus korona, društvo, region\nOd ponedeljka, 15. novembra u Crnoj Gori stupaju na snagu nove mere za zaštitu širenja korona virusa i one podrazumevaju zabranu za proslave, svadbe i doček Nove godine i druga masovna okupljanja na otvorenom.\nPredložene mere će za početak trajati do 1. decembra, zbog pogoršane epidemiološke situacije, a ministarka Jelena Borovinić-Bojović kaže da veruje da će zabrana okupljanja biti "potpuno trajna".\nUz napomenu da situacija može i da se izmeni, ističe da ne veruje da će to moći da se dogoditi za kratko vreme.\nI Novogodišnji bazar u Podgorici, dodala je, biće održan uz posebne mere, a organizatoru s u upućene smernice.\nUslov za održavanje bazara je da budu postavljene odgovarajuće ograde i posedovanje kovid potvrde.\nNova mera podrazumeva i zabranu rada noćnih klubova, a rad ugostiteljskih objekata se ograničava.\nZabranjene su ekskurzije, kao i proslave rođendana, dok se boravak u kućama i stanovima preporučuje samo članovima domaćinstva.\nNavela je da vlada i dalje razmatra razmatra mogućnost da se od 1. decembra uvede obaveza posedovanja Nacionalne digitalne kovid potvrde za kompletnu javnu upravu - zdravstvo, prosvetu, Upravu policije i Vojsku, rekla je Borovinić-Bojović na konferenciji za novinare.\nNajavila da će od 1. decembra kovid potvrda biti obavezna i za ulazak u javni prevoz, tržne centre, teretane, poslovne prostore i poslovne zgrade u kojima delatnost obavljaju više od tri privredna društva, odnosno preduzetnika i objekti površine preko hiljadu metara kvadratnih u kojima se trguje na malo neprehrambene robe.


Na jednom mestu sve informacije o izvozu voća i povrća na američko tržište - Ozon Media\nOd strane Ozon 02.08.2021.\nOd strane Ozon 02.08.2021. 0 komentar\nOd nedavno je dostupna elektronska platforma koja pruža informacije o izvozu svežeg i prerađenog voća i povrća na američko tržište.\nDomaći proizvođači, prerađivači i distributeri svežeg, smrznutog i prerađenog voća i povrća imaju mogućnost da na jednom mestu saznaju sve neophodne informacije o pripremi i izvozu na tržište Sjedinjenih Američkih Država (SAD).\nKako je saopštila Organizacija za hranu i poljoprivredu Ujedinjenih nacija (UN FAO), platforma je nastala u okviru projekta „Podrška diverzifikaciji izvoza poljoprivrednog i prehrambenog sektora Zapadnog Balkana i Istočne Evrope“ u saradnji sa Evropskom bankom za obnovu i razvoj (EBRD) i Razvojnom agencijom Srbije.\nKompanije imaju priliku da uspostave kontakt sa ekspertima i dobiju konkretne informacije u vezi sa potencijalima tržišta, pripremom i realizacijom izvoza voća i povrća na ovo veliko svetsko tržište hrane. Pristup kompletnom sadržaju je besplatan uz registraciju preduzetnika ili kompanija. Pristup edukativnom materijalu je omogućen putem internet stranice Razvojne agencije Srbije vodic.ras.gov.rs.\nBolnica Sremska Mitrovica COVID-19: NEMA POZITIVNIH\nKako kovid propusnice funkcionišu u svetu: Vakcinisani mogu...\nRegistrovano manje od 6.000 novozaraženih koronom, preminulo još...\nSTRAŠNA POVREDA: Fudbaleru Radničkog odstranjen bubreg


Povećana potrošnja struje u ljetnim vrelinama – Vaš obnovljivi izvor informacija – Energis\nPovećana potrošnja struje u ljetnim vrelinama\nVisoke temperature i korištenje klima uređaja doveli su do toga da potrošnja električne energije ponovo dostiže rekordne vrijednosti, kažu u Eelektroprivredi RS, dok Elektroprivreda BiH u prvim danima augusta bilježi potrošnju za pet posto veću od planirane. Trenutna dnevna potrošnja u RS je na nivou od oko 65 posto registrovane dnevne februarske potrošnje, kada su zbog\nVisoke temperature i korištenje klima uređaja doveli su do toga da potrošnja električne energije ponovo dostiže rekordne vrijednosti, kažu u Eelektroprivredi RS, dok Elektroprivreda BiH u prvim danima augusta bilježi potrošnju za pet posto veću od planirane.\nTrenutna dnevna potrošnja u RS je na nivou od oko 65 posto registrovane dnevne februarske potrošnje, kada su zbog konstantnih temperatura od 20 stepeni celzija ispod nule oboreni decenijski rekordi potrošnje električne energije u RS.\n“Potrošnja električne energije u uslovima ekstremnih temperatura raste za oko 20 posto u odnosu na periode kada se uređaji za klimatizaciju ne koriste”, rekao je za Nezavisne novine izvršni direktor za tehničke poslove Elektroprivrede RS Jovo Marić, dodajući da su u RS-u ovakvu situaciju očekivali i bili spremni.\nPotrošnja električne energije kupaca koje snabdijeva Javno preduzeće Elektroprivreda BiH, u prvim danima augusta 2012. godine veća je za pet posto u odnosu na planiranu potrošnju. “Teško je precizirati sve razloge koji su doveli do povećanja potrošnje ali, sigurno je da je povećanje uzrokovano i izuzetno visokim temperaturama, odnosno povećanom upotrebom klima uređaja”, kazali su u Elektroprivredi BiH.\n“Bez obzira na lošu hidrološku situaciju i u BiH i regiji, snabdijevanje kupaca koje električnom energijom snabdijeva JP Elektroprivreda BiH nije upitno. Situacija se svakodnevno prati, analizira i shodno prognozama, rad proizvodnih objekata se planira u skladu s očekivanim porastom potrošnje”, dodali su iz Elektroprivrede BiH.


PEPCO otvorio 1000-tu prodavnicu, stiže u Hrvatsku i Sloveniju - Retail Serbia\nPepco je svoju 1000-tu prodavnicu otvorio u poljskom gradu Bidgošč. Brend Pepco je u Poljskoj prisutan od 2004. godine i od tada ima dinamičan razvoj u svim delovima zemlje. U našem okruženju, lanac je od 2015. godine prisutan u Mađarskoj i Rumuniji na kojoj poseduje 63, odnosno 90 prodavnica. Pepco je nedavno saopštio da će na proleće ući i na tržište Hrvatske otvaranjem više desetina prodavnica. Pepco planira da kasnije otpočne svoje poslovanje i u Sloveniji.\nPepco prodavnice svakog meseca poseti oko osam miliona kupaca. U asortimanu se nalazi raznovrsna roba, stvari za decu, školski pribor, odeća, igračke, kao i veliki izbor sezonske robe. Maloprodajni lanac trenutno zapošljava više od 9.000 radnika.\nPepco se nalazi u vlasništvu južnoafričke grupacije Steinhoff International Holding Limited koja posluje i na našem tržištu sa EMMEZETA robnom kućom u Beogradu. Grupa zapošljava 60.000 radnika u 6.500 objekata rasprostranjenih u više od 40 zemalja.\nPEPCO otvara 120 prodavnica, bez odgovora da li planira dolazak u Srbiju


U Alžiru su 41 stranca oteli malijski džihadisti\nMalijski džihadisti objavili su da su u napadu na plinsko polje u Alžiru oteli 41 zapadnog državljanina, kao odgovor na intervenciju francuskih vojnika u Maliju, gdje se trenutno vode bore s islamistima.\nIslamistički borci povezani s Al-Qa'idom napali su u zoru plinsko polje In Amenas, na istoku Alžira, blizu libijske granice, kojim upravljaju britanska kompanija BP, norveški Statoil i alžirski Sonatrach.\nOtet je 41 zapadni državljanin, među kojima je 13 Norvežana, sedam Amerikanaca, Francuzi, Britanci i Japanci, rekao je portparol napadača, javljaju dvije mauritanske informativne mrežne stranice - agencija Naouakchott information i Sahara Medias.\nKako je rekao portparol, ta je operacija odgovor na upletanje Alžira, koji je francuskim avionima dopustio se koriste njegovim zračnim prostorom kako bi izvodili napade na sjeveru Malija.\nTim povodom, u Briselu je danas zakazan vanredni sastanak šefova diplomatije Evropske unije zbog krize u Maliju. Sastanku će prisustvovati i ministar vanjskih poslova te afričke zemlje.


Dodik: Niko neće zaustaviti narodnu integraciju RS i Srbije - 25.08.2019, Sputnik Srbija\nDodik: Niko neće zaustaviti narodnu integraciju RS i Srbije\nSrpski član Predsedništva BiH Milorad Dodik izjavio je danas da niko neće zaustaviti narodnu integraciju Republike Srpske i Srbije. 25.08.2019, Sputnik Srbija\n22:17 25.08.2019 (Osveženo: 03:54 26.08.2021)\n© Tanjug / SAVA RADOVANOVICMilorad Dodik\n© Tanjug / SAVA RADOVANOVIC\nSrpski član Predsedništva BiH Milorad Dodik izjavio je danas da niko neće zaustaviti narodnu integraciju Republike Srpske i Srbije.\nDodik je to rekao na 54. Kočićevom zboru u Stričićima na Manjači i naveo da je prošlo vreme strahovanja od visokih predstavnika i rigidne međunarodne zapadne zajednice, prenosi RTRS.\nOn je istakao da Srbija i Republika Srpska bez oklevanja pokazuju svoju saradnju na najbolji mogući način.\n„Srbija je u poslednje dve godine dala Republici Srpskoj bespovratno 32 miliona evra za različite infrastrukturne projekte širom Srpske“, rekao je Dodik i zahvalio predsedniku Srbije Aleksandru Vučiću za tu pomoć.\nPrema njegovim rečima, u RS i u opštinama u Federaciji BiH, koje su većinski naseljene srpskim stanovništvom, Srbija gradi bar po jedan objekat, što je želja predsednika Vučića da Srbija na taj način bude prisutna i na ovim prostorima.\nGovoreći o obeležavanju 54. Kočićevog zbora, u čast narodnog tribuna Petra Kočića, Dodik je rekao da su ovo dani u kojima se Srbi okupljaju da bi obeležili osnovne ideje slobode, što je, kako je rekao, ključna reč srpske istorije.\n„U potpunosti shvatam Kočića tek sada kada sam otišao u Sarajevo ovih 10 meseci i koliko je aktuelno i danas njegovo poimanje i prikaz položaja koji se ničim nije suštinski promenio, osim što su sada neke druge ličnosti na istorijskoj sceni“, rekao je Dodik.\nOn je dodao da su Srbi davno naučili da samo gde imaju svoju državu imaju i slobodu, a ako nemaju državu, onda im se desi Jasenovac ili etničko čišćenje koje se desilo u Hrvatskoj i značajnom delu Federacije BiH, preneo je Tanjug.\nKako je ocenio, Srbi u Hrvatskoj su danas izloženi maltretiranju i diskriminaciji, koja je „sistematska i zadojena u nameri da se i ono malo Srba što ih je ostalo etnički očisti“, što se, kako je naveo, nedavno moglo videti i u Kninu.\n07:31Istraga o napadu na autobus sa učenicima kod Dečana vodi se u više pravaca, jedinice na terenu\n07:24Novak: Piše se o tome koliko zarađujemo, a realnost je potpuno drugačija /video/\n07:17„Blumberg“: Putin je ekspert za držanje Zapada u napetosti\n07:00Vreme danas: Oblačno, do 17 stepeni, na planinama sneg\nJuče„Udar na bezbednosni poredak, teroristički akt“: Reakcije iz Prištine na ubistvo đaka kod Dečana\nJučeSrbija perfektna na startu Dejvis kupa!\nJučePucnjava kod Dečana: Ubijeni dečak, devojčica i vozač autobusa, ima i ranjenih /video/\nJučeNova nemačka vlada sprema velika iznenađenja - šta da očekuje Srbija /video/\nJučeStiže pojačanje: Ruska vojska dobija 20 najnovijih tenkova „Armata“\nJučeĐoković dobio pitanje od milion dolara: Da bih voleo, voleo bih... /video/\nJučeKosovska policija: Napad kod Dečana nije teroristički akt\nJučeVelika Britanija: Udari vetrova brzine od 160 km na sat, izdato crveno upozorenje /video/\nJučeAmerička ambasadorka se sastala sa mitropolitom Joanikijem\nJučeIznenađenje za naučnike: Otkrivene stene kakve do sada nisu viđene u našem Sunčevom sistemu\nJučeAmerika o obuzdavanju Rusije: Ko kaže da nemamo plan?\nJučeSAD uvele zabranu ulaska iz osam afričkih zemalja zbog omikron soja korone\nJučeLajčak: EU želi da Crna Gora ima proevropsku vladu\nJučeKoje marke automobila voze najagresivniji vozači\nJučeNastavljen „teror“ FIBA – žrtva je ponovo ista


Evropa via Kruševac: Internet\nDo pre nekoliko godina prvu predstavu o nekoj firmi ili ustanovi mogli ste da steknete preko sekretarice, portira ili radnika na telefonskoj centrali jer su to najčešće prve osobe koje sretnete i koje su mogle značajno da utiču na formiranje opšteg utiska o njoj. Danas, u vreme modernih komunikacija, internet je postao veoma moćno sredstvo globalne komunikacije. Dovoljno je da na nekom od pretraživača ukucate neko ime ili ključnu reč i za nekoliko sekundi moći ćete da se informišete o bilo kome ili o bilo čemu na ovoj planeti, tako da je internet – prezentacija postala osnovno sredstvo da se efikasno prestavite celom svetu.\nRadeći na pripremi prethodnog teksta posetio sam zvaničnu internet - prezentaciju Kruševca i došao do poražavajućih saznanja o tome kako se naš grad promoviše preko interneta. O vrlo afirmativnom priznanju Svetske banke Kruševcu nisam pronašao ni reč dok, na primer, na zvaničnoj internet - prezentaciji Inđije na najuočljivijem mestu imate sve potrebne informacije o međunarodnim priznanjima koje je ova opština dobila u poslednje vreme.\nKod nas na udarnom mestu možete pročitati Dvogodišnji izveštaj o radu opštine ''Dve godine sa vama'', ali za 2005. i 2006. godinu. U delu ''Danas o Kruševcu – iz dnevne štampe'', tekstovi iz dnevnih novina bili su od 5. septembra (iako je tog dana bio 29. septembar!). Poslednja vest o međunarodnim aktivnostima Kruševca bila je iz septembra 2007. godine a poslednja ''eko - vest'' od 5. marta 2007. godine. O Gradskoj upravi nema ni reči ali zato možete da se informišete o radu Opštinske uprave, koja više ne postoji. Takođe, u tom delu možete pročitati koje lokalne funkcionere postavlja predsednik Opštine koji takođe ne postoji jer smo, da podsetim, sada grad i imamo Gradonačelnika. Što se tiče političkih stranaka, između ostalog pronašao sam podatak da sam još uvek predsednik G17Plus u Kruševcu (nije aktuelno godinu i po dana), koja ima kancelariju u Kosovskoj ulici (nije aktuelno dve godine), tako da aktuelni predsednik kruševačkog odbora može samo da pomisli da sam ishakerisao sajt ili da je možda stigla neka direktiva ''odozgo'' za koju on nije još čuo.\nZa potencijalne investitore nema zime ako znaju srpski i ćirilicu jer ne postoji prezentacija na latinici i na engleskom. Doduše, piše da su stranice na engleskom u izradi i da ih posetimo za neki dan ali je to isto pisalo i pre četiri godine, koliko ja pamtim. Stranice o privredi i investicijama meni više liče na adresar nego na prezentaciju na osnovu koje neko može da počne da razmišlja da investira baš kod nas. Ponuda privatnih lica je samo na srpskom jeziku a Bid - zona, iako i samo njeno ime kaže da služi razvoju biznisa, nalazi se u odeljku pored nevladinih organizacija, opet samo na srpskom. Postoji i upitnik za investitore (pohvalno je da postoji i na engleskom jeziku) ali samo u pdf – formatu, što znači da ga ne možete samo ispuniti i poslati elektronskom poštom nazad već ga morate odštampati, popuniti i poslati običnom poštom, ili posle popunjavanja skenirati i poslati im nazad u istom formatu.\nŠto se tiče transparentnosti, pitanja lokalnim funkcionerima možete postaviti ali nemate mogućnost da ih vidite zajedno sa odgovorima, kao što mogu građani pomenute opštine Inđija. Delovi prezentacije predviđeni za odluke Opštinske uprave i informacije o tenderima su prazni. Što se tiče budžeta, najbolje što sam pronašao je Odluka o usvajanju Budžeta za 2007. godinu od 26.12.2006. godine, bez mogućnosti da vidite kakva su bili rebalansi i realizacija tog budžeta, dok o Budžetu za 2008. godinu postoji samo prezentacija sa uopštenim podacima.\nSve u svemu, zvanična internet - prezentacija Kruševca predstavlja neadekvatni pokušaj obraćanja populaciji koja je korisnik interneta i može biti zainteresovana za saradnju, a pogotovo za potencijalne investitore jer je vizuelno i sadržajno zastarela sa ne retko zastarelim podacima i sa premalo mogućnosti za dvosmernu komunikaciju.\nОзнаке: Evrokontakt, Evropa, Evropa via Krusevac, Grad, Indjija, internet, Krusevac, Nenad Krstic


Izvor: RTS, 25.Jul.2019, 17:51\nBespovratna novčana pomoć biće u što kraćem roku isplaćena građanima čije su kuće oštećene ili porušene, kako bi im se što pre obezbedili osnovni životni uslovi, saoštila >> Pročitaj celu vest na sajtu RTS << je Kancelarija za saradnju sa medijima Vlade Srbije.\nNa sednici je usvojena i Uredba o utvrđivanju Državnog programa obnove objekata javne namene u javnoj svojini u oblasti obrazovanja, zdravstva i socijalne zaštite oštećenih ili porušenih usled dejstva poplava i grada u junu 2019. godine. S obzirom na to da je korisnicima i zaposlenima u ovim objektima onemogućen dalji boravak i rad, vlada je obezbedila 250 miliona dinara za njihovu sanaciju.\nUsvojena je i Uredba o izmenama i dopunama uredbe o utvrđivanju Državnog programa obnove, odnosno hitnih radova na sanaciji objekata za zaštitu od voda oštećenih u poplavama izazvanim elementarnom nepogodom u junu 2019. godine.\nDodatna sredstva u iznosu od šezdeset miliona dinara namenjena su gradu Sremska Mitrovica sa naseljima Laćarak, Martinci, Kuzmin, Šašinci i Jarak, gde je bila proglašena vanrenda situacija.\nNa sednici je usvojen Zaključak o utvrđivanju osnove za zaključivanje Memoranduma o razumevanju između Ministarstva poljoprivrede, šumarstva i vodoprivrede i Generalne uprave carina NR Kine o saradnji u oblasti biljnog karantina.\nU cilju produbljivanja bilateralnih odnosa sa NR Kinom, saradnja će se proširiti i na oblast tradicionalne medicine. Stoga je vlada danas usvojila Zaključak o davanju saglasnosti da se zaključi Memorandum o saradnji između Ministarstva zdravlja i Univerziteta kineske medicine u Pekingu o saradnji u oblasti tradicionalne medicine.\nVlada je usvojila Zaključak o utvrđivanju Osnove za zaključivanje Bilateralne obaveze između Ministarstva građevinarstva, saobraćaja i infrastrukture i Danske pomorske uprave Kraljevine Danske o međusobnom priznavanju ovlašćenja u skladu sa propisom I/10 Međunarodne konvencije o standardima za obuku, izdavanje uverenja i vršenje brodske straže pomoraca iz 1978, sa izmenama i dopunama Priloga iz Manile 2010.\nNa sednici je usvojen Zaključak o utvrđivanju Osnove za zaključivanje Memoranduma o razumevanju između Ministarstva zdravlja i Ministarstva za ljudske resurse Mađarske o saradnji u oblasti zdravstva.\nStatus spomenika kulture, odlukom Vlade dobili su Spomen-česma kralja Aleksandra I Obrenovića na Zlatiboru, podignuta 1893. godine i Vila Šterić u Beogradu sagrađena 1933. godine, kao svedočanstvo visokog dometa srpske moderne, sa stilskog, arhitektonskog i kulturno-istorijskog stanovišta.\nVlada Srbije usvojila je danas uredbe kojima se obezbeđuju sredstva za sanaciju posledica poplava koje su se desile u junu u iznosu od 370 miliona dinara...Vlada je donela Uredbu o utvrđivanju Državnog programa pomoći i obnove porušenih porodičnih stambenih objekata u svojini građana usled dejstva...


Niš grad naprednih tehnologija Niš grad naprednih tehnologija – Personal magazin\nPredstavnici novoosnovanog Klastera naprednih tehnologija NiCat održali su sastanak sa predstavnicima gradskog rukovodstva na kome su istakli da je klaster, čija je osnivačka skupština održana sredinom prošlog meseca, Agenciji za…\nPredstavnici novoosnovanog Klastera naprednih tehnologija NiCat održali su sastanak sa predstavnicima gradskog rukovodstva na kome su istakli da je klaster, čija je osnivačka skupština održana sredinom prošlog meseca, Agenciji za privredne registre podneo zahtev za registraciju ovog udruženja, čime počinje nova faza njihovih aktivnosti.\nOsnivanje klastera iniciralo je rukovodstvo Grada Niša u startu sprovođenja Projekta za razvoj konkuretnosti i promociju izvoza SECEP, prilikom izbora klastera, tj. industrijskih sektora u okiru kojih će biti pružena podrška projekta. Ideja je bila da se kroz formiranje klastera naprednih tehnologija, koji će okupiti uspešna mala i srednja preduzeća iz oblasti elektronike, mašinstva i informaciono-komunikacionih tehnologija i unaprediti saradnju sa relevantnim fakultetima Univerziteta u Nišu, stvore uslovi za razvoj kompanija, ekonomski razvoj Grada Niša i promociju Grada Niša kao sredine u kojoj uspešno posluje veliki broj kompanija iz ove oblasti.\nGrad Niš aktivno je učestvovo u povezivanju i organizovanju kompanija i institucija koje se bave naprednim tehnologijama.\nOrganizacijom u klaster, lokalnim firmama koje se bave proizvodnjom elektornskih uređaja i opreme, kao i firmama koje se bave informacionih tehnologijama, biće pružena podrška koja se odnosi na njihov poslovni i tehnički razvoj, istraživanje, marketing i zajednički nastup na ciljanim tržištima, unapređenje veština zaposlenih, saradnju sa obrazovnim istitucijama itd.\nNjihovo udruživanje i zajednički nastup podržali su Projekat za razvoj konkuretnosti i promociju izvoza SECEP, zajednički projekat Evropske Unije i Ministarstva ekonomije i regionalnog razvoja Republike Srbije, Grad Niš, kao i Uniiverzitet u Nišu i Regionalna privredna komora Niš.\nVizija osnivanja klastera jeste profilisanje grada Niša kao poželjne lokacije za poslovanje komapanija koje se bave naprednim tehnologijama.\nPredsednik Upravnog odbora NiCat-a Slavoljub Vasiljević upoznao je predstavnike gradskog rukovodstva sa planovima ovog udruženja u cilju uključivanja što većeg broja kompanija u rad klastera, kako bi zajednički nastupale na domaćem i stranom tržištu naprednih tehnologija. Član Gradskog veća Boban Mihajlović istakao je da će Grad Niš nastaviti da se aktivno bavi unapređenjem poslovnog okruženja i da pruža podršku daljim aktivnostima i razvoju klastera NiCat.\nNiš grad naprednih tehnologija was last modified: April 21st, 2011 by Redakcija


Ko bi mogao da zamijeni Junkera na čelu EK: Barnije, Vestager, Moskovisi? - Vijesti.me\nNADMETANJE VEĆ POČELO\nKo bi mogao da zamijeni Junkera na čelu EK: Barnije, Vestager, Moskovisi?\n"Evropski parlament će odbiti svakog kandidata za predsjednika Komisije koji ne bude nominovan kao 'vodeći kandidat' prije izbora za EP", upozorio je šef poslaničke grupe EPP u Evropskom parlamentu, Njemac Manfred Veber\nNadmetanje za mjesto narednog predsjednika Evropske komisije je već počelo u briselskim kuloarima, ali članice Evropske unije još nisu blizu dogovora o pravilima igre.\nMeđu mogućim kandidatima da u jesen 2019. zamijene Luksemburžanina Žan-Kloda Junkera najčešće se pominje ime Francuza Mišela Barnijea, trenutno glavnog pregovarača EU za Bregzit.\nJunker je tada bio isturen kao "vodeći kandidat" (Spitzenkandidat), prema njemačkom imenu za proceduru po kojoj evropske partije predlažu prve na svojim listama za evropske izbore. Ideja je bila da predsjednik Komisije bude prvi na listi partije koja osvoji najviše mjesta u Evropskom parlamentu.\nEP, koji glasanjem bira šefa Komisije, želi da taj metod bude ponovo upotrijebljen jer, kako navodi AFP, smatra da će tako biti uvećana transparentnost i ojačan politički legitimitet kako samog EP tako i Komisije.\nMeđutim, evropski sporazumi daju ovlašćenje članicama EU da kvalifikovanom većinom imenuju kandidata za predsjednika EK, iako ti ugovori neodređeno zahtijevaju da se "uzmu u obzir izbori za EP".\nViše evropskih lidera, na čelu s francuskim predsjednikom Emanuelom Makronom, protivili su se metodu "vodećeg kandidata" a očekuje se da to ponove na samitu u Briselu 23. februara, piše AFP.\n"U više evropskih prijestonica je 2014. bilo frustracije zbog toga što procedura koja je dovela do Junkerove nominacije nije bila dovoljno transparentna", naveo je jedan izvor.\nNeki smatraju da taj sistem dovodi do politizacije EK, što se ocjenjuje kao štetno. Drugi se plaše situacije u kojoj bi euroskeptične partije ostvarile uspjeh na evropskim izborima, što bi moglo da dovede do izbora njihovog kandidata.\nZbog toga se, kako navodi AFP, očekuje da europoslanici oštrije nastupe na sjednici naredne nedjelje u Strazburu.\n"Evropski parlament će odbiti svakog kandidata za predsjednika Komisije koji ne bude nominovan kao 'vodeći kandidat' prije izbora za EP", upozorio je šef poslaničke grupe EPP u Evropskom parlamentu, Njemac Manfred Veber.\nPrema njegovim riječima, ako vlade članica EU pokušaju da odbace taj princip onda će "morati da objasne zašto, uprkos velikim govorima o neophodnosti demokratskih promjena u Evropi, nisu zaista spremne da se odreknu netransparentnosti i tajni".\nI Junkerov šef kabineta, Njemac Martin Selmer, pozvao je da se 2019. ponovi procedura iz 2014.\nOn je u poruci na Tviteru iznio stav da bi pobjednički "vodeći kandidat", koji je "vodio kampanju širom Evrope i osvojio najveći broj mandata", imao jači legitimitet kao predsjednik EK od osobe "izabrane iza zatvorenih vrata".\nBudući da još uvijek nije odabrana formula po kojoj će se birati, još uvijek nema zvaničnih kandidata.\nMišel Barnije, nekadašnji eurokomesar i više puta ministar u francuskoj vladi, nijednom nije rekao da bi se ponovo kandidovao za funkciju ali ga trenutne dužnosti stavljaju u prvi plan, navodi AFP.\n"On je uradio veoma dobar posao", ocijenio je jedan visoki evropski zvaničnik, i dodao da je "način njegovog vođenja Bregzita povećao povjerenje u Komisiju".\nDrugo ime koje se spominje je Dankinja Margret Vestager, komesarka za konkurenciju koja je nanijela više udaraca američkim internet kompanijama.\npiano1320165081 9 mjeseci i 2 nedjelje\nmrgud2 obzirom da sprovode americke naredbe najbolje da odma kandiduju Nulandovu koja inace ima visoko misljenje o drzavama EU


Takođe, ovome je doprinelo i pojavljivanje teksta koji „odgovara” ovoj nastavnici (u drugim tabloidnim novinama), a koji ukazuje na to da je njena generacija odgovorna za „stanje” u kome su nam deca i mladi danas.\nUsledili su žustri komentari i prepiske, u kojima je dominiralo međusobno okrivljavanje nastavnika i roditelja, a gde je jedino postignuta saglasnost u vezi sa tim da se nešto što ni jedni ni drugi ne doživljavaju kao dobro i pozitivno događa sa decom/učenicima.\nU ovim prepiskama više puta je zahtevano da se konačno kaže (što konkretnije) šta bi to roditelji trebalo da urade. Naravno, ima puno toga što bi škola trebalo da uradi, ali ovom prilikom usredsredićemo se na porodicu.\nProvođenje slobodnog vremena\nTelevizija, internet, mobilni telefoni\nOgraničite vreme deci pred televizorom na sat – dva dnevno (neki dobar film može trajati i nešto duže). Televizor koji Vi gledate premestite u svoju sobu ili ne dozvolite da bude upaljen više od tih dva sata pred njima dnevno ukoliko niste spremni da sebe ograničavate u pogledu vremena i sadržaja koje gledate.\nPozabavite se sadržajima koje Vaša, posebno mala deca gledaju i potrudite se da oni sadržaji koji prikazuju bilo koju formu nasilja budu ograničeni ili makar propraćeni Vašim komentarom o tome kako je nasilje nepoželjno.\nKupite im obične mobilne telefone (dakle, ne „pametne”), bez neograničenog pristupa internetu ili im ukinite u paketu neograničen pristup. Ovo posebno važi za malu decu koju ne bi trebalo odmah navikavati na dostupnost sadržaja koji im lako zaokupljaju pažnju.\nRačunar premestite iz njihove sobe u zajedničku prostoriju tako da je moguće da povremeno bacite pogled na sadržaj. Na ovaj način kontrolisaćete rizike koji su realnost kada je u pitanju komunikacija na internetu.\nPorazgovarajte sa svojom decom o tome koje podatke nikada nikome ne bi trebalo saopštavati ukoliko ga/je ne poznajemo lično.\nNavedene preporuke imaju najviše smisla sa malom decom, predškolskog i osnovnoškolskog uzrasta, kada se formiraju navike koje je potom teško ispraviti.\nStarija deca koja su umereno i svrsishodno koristila tehnologiju u mlađem uzrastu, verovatnije će umeti da kontrolišu svoje ponašanje i da prepoznaju prihvatljive i neprihvatljive sadržaje, te sa njima neće biti potrebe za postavljanjem spoljnih ograničenja.\nSticanje prijatelja i slobodno vreme provedeno van kuće i u kući\n„Izbacite” ih iz sobe makar jednom dnevno u park/dvorište i zabranite im da se vrate sat-dva. Mala deca će se radovati izlasku i nemojte im uskraćivati priliku da se igraju, penju, skaču, balansiraju na uskom (ne previsokom) zidiću. Osnovce ćete možda već morati da „izbacite” napolje – zanimljivije im je da igraju igricu, slažu lego, dopisuju se na mesindžeru i sl.\nOvo će imati različite pozitivne efekte: biće spretniji, energičniji, umanjiće se teškoće sa snom, možda će upoznati drugu decu i steći drugove/drugarice.\nSlobodne, ne preterano strukturisane aktivnosti su uvek dragocene prilike da deca sama odluče kako će provesti vreme, razmisle o svim mogućnostima koje su pred njima.\nAko imate tiho i zatvoreno dete, nemojte insistirati na druženju sa drugom decom. Ukoliko želi da se ljulja samo ili da se popne na drvo – to je sasvim u redu. Vremenom će verovatno naići na drugo dete sa kojim će želeti da razgovara dok se ljulja ili penje.\nČitajte im dok su mali makar pola sata neku knjigu za decu, a kad nauče da čitaju nek oni Vama čitaju. Zajedno se učlanite u biblioteku i redovno idite zajedno da svi uzmete knjige.\nRazgovarajte o pročitanom – šta im se dopada i zbog čega, ko im je omiljeni lik i kakvi bi oni želeli da budu. Učinite da im čitanje bude zabavno – uvek ponudite izbor šta žele da slušaju/čitaju.\nStrukturisane vanškolske aktivnosti\nAko ste ovako postupali do sada, molim Vas, prestanite da ih šaljete na veliki broj aktivnosti nedeljno i ograničite se na do dve – prevashodno sportske, umetničke i sl. Kada kažem do dve pretpostavljam da se svaki tip aktivnosti odvija 2-3 puta nedeljno, te da sa ove dve aktivnosti dete svakoga dana ima vanškolsku obavezu.\nDeca, kao i odrasli, nakon dugog školskog dana žele da se odmore ili zabave (zamislite kako bi bilo da Vi nakon osmočasovnog radnog dana imate još 2-3 sata drugih, zakazanih i organizovanih aktivnosti).\nOdnos prema školi i školskom postignuću\nUkinite privatne časove i recite im da imaju dopunsku nastavu u školi, proverite da li je pohađaju sa nastavnikom ukoliko je to neophodno. Svima nam je nekada bila potrebna pomoć u učenju, ali je bolje da ova pomoć bude pružena od strane roditelja, nastavnika ili drugova/drugarica koji nešto bolje znaju.\nAko dete nauči da se oslanja na privatne časove postaće nezainteresovano da učestvuje u času (jer zna da će ponovo imati prilike da sve ovo čuje), kao i da ulaže samostalan trud da nešto razume pomoću udžbenika, beležaka i sl. Dopunska nastava je besplatna i obavezna za učenika koga uputimo na ovaj vid nastave ili onog ko sam želi da nešto bolje razume.\nRadujte se oceni, ma kakva da je, ako je bolja od prethodne, pohvalite umereno i bez nagrađivanja druge vrste. Ne plaćajte za peticu niti za uspeh novcem ili poklonima.\nRadujte se i pohvalite sve što Vam pokažu da su naučili. Kada donesu negativnu ocenu, recite im da ko padne može i da ustane – pošaljite im poruku da je neuspeh jedan stepenik u učenju, koji će preskočiti ulaganjem truda.\nNemojte biti ljuti na njih ili nastavnika kada učenik nije uspešan – pokušajte da ovo doživite kao prirodan proces učenja jer sad bar znamo šta učenik ne zna i sa čim ima teškoća. Konsultujte se i sa detetom i sa nastavnikom da saznate šta to ne zna/ne razume.\nProverite da li učenik kod kuće radi/uči ili se nečim drugim bavi. Naučite ih da nije sramota ne znati, ako pokušavamo da naučimo. Ukoliko se plaše suočavanja sa problemom, potrudite se da im ukažete da će naučiti to što ne znaju, korak po korak, da nema razloga da se plaše.\nIzrazite svoje brige pred nastavnicima čim se pojave, recimo kada učenik dve nedelje nakon loše urađenog kontrolnog zadatka nije ispravio ocenu.\nMolim Vas, nemojte „opsedati” vrata škole pred kraj godine, tada je uobičajeno prekasno da se deluje na dobar način, a šaljete deci i nastavnicima lošu poruku – da Vam je bitna samo ocena, a ne i ono što je u osnovi te ocene.\nOvo verovatno nije sasvim tako, ali je to poruka koju će Vaše dete i nastavnici ovakvim postupkom neminovno primiti. Dođite jednom u dva meseca čak i ako je sve u redu sa uspehom Vašeg deteta.\nMolim Vas da ne sanirate krizne situacije „samo ovaj put”, jer nas sledeća kriza čeka iza okuke. Ovo se odnosi na pravdanje izostanaka koji u suštini nisu opravdani – npr. sutra je važan kontrolni za koji dete nije spremno, na plaćanje velikog broja hitnih privatnih časova pred odgovaranje, kraj godine, na to da deca ne spavaju jer nisu dobro organizovala svoje učenje i sl.\n„Oterajte” ih u krevet pre ponoći čak i ako je sutra važan kontrolni, učite ih da Vam je važnije da dobro planiraju svoje vreme nego da dobiju dobru ocenu i da nećete dozvoliti da budu neispavani zbog neorganizovanosti.\nRazgovarajte sa njima svakog dana o tome šta im se dešava, ali i kako im je u školi. Ukoliko u ovakvom razgovoru saznate nešto neprijatno, kontrolišite svoju reakciju i budite smireni, jer sledećeg puta nećete od svog deteta ništa saznati.\nRecite im povremeno da smatrate da mogu mnogo toga da ostvare ako se potrude, odnosno naglašavajte to koliko je trud (ono na šta mogu da utiču) važniji od sposobnosti (ono na šta mogu da utiču u značajno manjoj meri).\nNe govorite im da su genijalni i prepametni, ali ni da su nesposobni i glupi – deca koja čuju ovakve rečenice od roditelja i sredine doživeće da se ne mora učiti i ulagati trud, u jednom slučaju jer to njima ide veoma lako samo po sebi, a u drugom jer ne mogu sami sebi pomoći zbog nedostatka sposobnosti.\nVažno je da Vaša deca imaju pozitivan odnos prema školi, nastavnicima koji predstavljaju obrazovanje u ranim godinama detetovog razvoja. Stoga im ne govorite da su nastavnici „nesposobni i glupi neradnici”, ali ni da su uvek u pravu.\nNe treba podsticati kod dece crno – belu sliku o ljudima, a posebno ne o nastavnicima jer u jednom slučaju deca neće želeti da uče i budu nalik tim ljudima koje tako negativno sagledavate, a u drugom će Vas doživeti kao nekoga ko je uvek na strani drugih odraslih.\nNastavnici su ljudi, kao i svi drugi, ponekad greše, ali Vaša deca će se u životu puno puta sustretati sa odraslima koji greše i to je deo njihovog odrastanja.\nAko imate dilemu u vezi sa kvalitetom nastave, dođite u školu i zamolite da prisustvujete času, dogovorite se sa nastavnikom kako da se to izvede diskretno i pametno (možete se uključiti u rad na nekoj temi) – neće Vas odbiti.\nZa kraj – za roditelje\nAko se pitate čemu sve ovo i zbog čega bismo se toliko trudili kada će naša deca odgajana dosledno i usmeravana da se obrazuju ͈proći gore” od druge dece, molim Vas da zapamtite da čak i u ovakvoj zemlji u kakvoj živimo obrazovanije osobe u proseku duže žive, vode bolju brigu o svom zdravlju, imaju veće prihode od manje obrazovanih osoba i u manjem procentu su nezaposlene. To je već, čini mi se, dovoljno dobar skup razloga da se uloži trud.\nZa kraj – za nastavnike\nUkoliko roditelji ne mogu da zadovolje egzistencijalne potrebe i potrebe za sigurnošću svoje porodice (krov nad glavom, hranu, tekuću vodu i električnu energiju, čistu i godišnjem dobu prilagođenu odeću i obuću, bezbednost od zlostavljanja), tada zaista ne možemo očekivati od roditelja da na ovaj način pomogne u obrazovanju svog deteta.\nTu je uloga na nama – da pružimo sve što možemo tokom nastave, ali i kroz uključivanje drugih institucija da pomognu detetu i porodici.\nmodel vaspitanja nastavnici obrazovanje roditelji škola vaspitanje\nKako odgajam kćerku da bude snažna žena\nDeco, šta ako vas ništa nisam naučila?\nPrincip čopora funkcioniše od vrtića – šta sa „neprilagođenom” decom?\nKlasična muzika i bebe: Ima li uticaja?\nBolnice u New Yorku obustavljaju na neko vrijeme porođaje


Ambasador Wigemark posjetio Federalno ministarstvo unutrašnjih poslova\nAmbasador Lars-Gunnar Wigemark, šef Delegacije Evropske unije i specijalni predstavnik Evropske unije u Bosni i Hercegovini, i Richard Wood, šef Odjela za vladavinu prava (EUSR u BiH), posjetili su danas Federalno ministarstvo unutrašnjih poslova, gdje su se sastali sa ministrom unutrašnjih poslova Aljošom Čamparom.\nNa sastanku je ministar Čampara izvijestio ambasadora Wigemarka o postignutim rezulatima u radu Federalne uprave policije, pri čemu je konstatovano da su sadašnji ostvareni rezultati najbolji u proteklih petnaest godina rada. Razgovarano je o aktuelnim sigurnosnim izazovima u BiH i o problemima oko formiranja policijskih struktura u našoj zemlji s aspekta normiranja, odnosno usklađivanja s aktuelnim propisima, kao i s aspekta operativnih aktivnosti policije.\nMinistar Čampara je istakao važnost međunarodne podrške i mogućnosti korištenja IPA fondova za finansiranje nadogradnje AFIS sistema (automatski sistem za identifikaciju otisaka prstiju), koji je od vitalnog značaja za rad agencija za provođenje zakona u BiH. Izrazio je nadu da će problemi oko potpisivanja Memoranduma o razumijevanju za uspostavaljanje AFIS sistema u BiH biti uskoro otklonjeni, kako bi se moglo nastaviti sa realizacijom ovog projekta.\nAmbasador Wigemark je upoznat sa aktivnostima oko pripremanja odgovora na pitanja iz Upitnika Evropske komisije. Ministar Čampara je pojasnio da je na nivou Federalnog ministarstva unutrašnjih poslova, uključujući Federalnu upravu policije, formirana Radna grupa za pripremu odgovora na 136 pitanja iz Upitnika Evropske komisije te da će u skladu sa definisanim rokovima Federalno ministarstvo izvršiti sve svoje obaveze u roku.


Vesti online / Vesti / Srbija / "Spremni smo na svaki mogući ishod kosovske krize"\n"Spremni smo na svaki mogući ishod kosovske krize"\n"Srpski politički predstavnici na KiM nisu doneli odluku o stupanju u bilo kakve koalicije u južnoj srpskoj pokrajini", kaže predsednik Srpske liste Goran Rakić.\nSrbi nisu doneli odluku u stupanju u bilo kakvu postizbornu koaliciju: Goran Rakić\nOsim toga, on je naveo da eventualni glas za formiranje predsedništva i konstituisanje ograna skupštine ne znači i blanko podršku za formiranje kosovske vlade.\nRakić je, u intervjuu za "Politiku" rekao da će odnos Srpske liste prema pojedinim albanskim partijama isključivo zavisiti od toga da li će pokazati razumevanje za probleme i želje srpskog naroda na KiM-u.\nUpitan da li će Srpska lista podržati reizbor Kadrija Veseljija za predsednika Skupštine Kosova, Rakić je pojasnio da u skladu sa pokrajinskim propisima predsednik parlamenta može da bude biran samo na predlog političke partije ili koalicije koja osvoji najveći broj mandata, bez obzira da li će ta stranka ili koalicija biti u izvršnoj vlasti.\nRakić: I na lokalne izbore pod zajednički barjak\n- Kao predsednik Srpske liste pozivam sve građane na jedinstvo i zajedničku borbu. Srpska lista nije obična politička partija, već institucija koja okuplja sve Srbe kojima je Srbija u srcu, a bolji život Srba na Kosovu i Metohiji na prvom mestu - navodi Rakić u saopštenju.\n- Dragi moji Srbi i Srpkinje, bliže nam se novi lokalni izbori na kojima Srpska lista izlazi kao jedini zaštitnik interesa Srba i Srbije na Kosovu i Metohiji, uz snažnu podršku i puno poverenje Vlade Republike Srbije i predsednika Aleksandra Vučića.\nPozivam sve koji žele da daju svoj doprinos, da i na predstojećim lokalnim izborima stanu pod zajednički barjak, jer je to najbolji način da odbranimo svoje nacionalne i državne interese - stoji u Rakićevom saopštenju\n- Eventualni glas za formiranje predsedništva i konstituisanje organa Skupštine ne znači i blanko podršku za formiranje vlada - naveo je Rakić.\nOn je objasnio da Srpska lista neće koristiti trenutni odnos snaga u albanskom političkom korpusu kako bi doprinela destabilizaciji prilika, već će učiniti da trenutna politička kriza bude prevaziđena.\n"Nigde narko karteli nemaju državu kao što je imaju Haradinaj, Tači..."\nO odugovlačenju formiranja kosovskih institucija i trajanju političke krize, Rakić je izjavio da je postizborna matematika takva da je svaki ishod moguć, a Srpska lista će, dodao je, imati adekvatan odgovor na svaki ishod.\nOn je zaključio da je Srpska lista ostvarila svoj glavni cilj na poslednjim izborima, a to je, rekao je Rakić, jedinstvo srpskog naroda.\nSRBIJA Vučić čestitao pobedu Srpskoj listi; građani: Aco Srbine!


PODGORICA: Da ne bude, nijeste znali! (foto, video) - IBALKAN\nDritan Abazović, Vladimir Joković i ministar pravde Marko Kovač više i ne pokušavaju da sakriju namjeru da “temeljni ugovor” sa Crkvom Srbije ekspresno spakuju kao premijerov peškeš prvo za klero- politički vrh Beograda, kad ih, ovaj put javno i zvanično, uskoro posjeti…\nPODGORICA: Regija, Zanimljivosti, vijesti, srijeda, 21. 06. 2022… 11: 28… PODGORICA: Da ne bude, nijeste znali! (foto, video)\nPredsjednik Vlade Dritan Abazović, njegov potpredsjednik Vladimir Joković i ministar pravde Marko Kovač više i ne pokušavaju da sakriju namjeru da “temeljni ugovor” sa Crkvom Srbije ekspresno spakuju kao premijerov peškeš za klero-politički vrh Beograda, kad ih, ovaj put javno i zvanično, uskoro posjeti.\nU ovoj priči nema nepoznanice o suštini – Beograd želi da “temeljni ugovor” ozvaniči izmaštani osmovjekovni kontinuitet Crkve Srbije na ovom prostoru, pa da sljedstveno tome crnogorske crkve i manastiri, kao kapitalan dio naše kulturne baštine i svjedočanstvo našeg istorijskog trajanja, postanu svojina Beogradske patrijaršije. Ukratko, Vlada Crne Gore treba da prepiše DNK Crnogoraca na susjednu Srbiju. To je tako i sva gicanja izvršilaca Vučićevog naloga da je drugačije, samo su drsko i bezobrazno šutiranje Crnogoraca i kompletne javnosti u zdrav mozak.\nČitaj još: PODGORICA: Predstavnici političkih partija podnijeli više krivičnih prijava protiv Zdravka Krivokapića i ministara u njegovoj Vladi... (foto, video)\nZa one koji su tanki sa istorijom- tadašnja je Srbija u Osmanskoj carevini samo vazalna kneževina, a Mitropolija u Beogradu samoupravna eparhija Vaseljenske patrijaršije; autokefaliju joj je Carigrad priznao tek 1879. godine.\nKanonsku nadležnost nad Crnom Gorom za novoosnovanu Crkvu Kraljevine SHS odobrila je Vaseljenska patrijaršija, kako se naglašava, po postupku ikonomije– svjesnoga odstupanja od kanonskih načela– Tomosom iz februara 1922.\nUz to, ako se potpredsjednik Vlade Vladimir Joković poziva na Vaseljensku patrijaršiju kao autoritet u tvrdnji da CPC danas nije priznata autokefalnost, onda bi morao da bude dosljedan i prihvati naziv Crkva Srbije, koji u zvaničnoj komunikaciji koristi ista ta Vaseljenska patrijaršija. Umjesto goropadnih reakcija na sjednici Vlade, predsjednik SNP treba samo da baci oko na prepisku Fanara i Crkve Srbije. Pa, ako mu se kriva, eto mu patrijarha Majke Crkve Vartolomeja da s njim raspravi pitanje “uvredljivog naziva”. Autor: Antena M\nkompletni izvorni tekst možete pročitati na antena M\nBONUS VIDEO: Temeljni ugovor sa SPC u Crnoj Gori…


Autor Sonja Milekic\t On feb 24, 2022 0\nSa druge strane, roditelji su skloni da dete, odnosno njegovu ličnost ili ponašanje, vide kao „svoj krst“, kaznu za nešto što su radili u mladosti, umesto da cene sve ono lepo što potomstvo donosi.\nAko ste u prošlim životima činili ružne stvari, karma u sadašnjem životu biće negativna. U ovom slučaju ona je velika prepreka koja će vas spečavati u svemu, uključujući i duhovni razvoj. Karma će vam „staviti“ tamne naočare da ne biste videli svetlo, ni rešenje svojih problema. U najvećem broju slučajeva, negativna karma najviše se ispoljava u negativnoj interakciji sa drugim ljudima.\nNeke do karmički bolesti ne javljaju se zbog dela iz prošlih života, već zbog sasvim suprotnog – pasivnosti, odnosno ne činjenja bilo čega.\nZašto se deca do treće godine često razboljevaju: Evo šta treba da znate i kako da pomognete !\nDr Bojanin: Za decu je važnije kakav primer gledaju u kući nego šta im pričamo.


MMF: Prosečne cene nafte za 2020. i 2021. značajno manje od prognoziranih - 14.04.2020, Sputnik Srbija\nMeđunarodni monetarni fond (MMF) oštro je smanjio prosečne prognozirane svetske cene nafte za 2020. i 2021. godinu, proističe iz aprilskog izveštaja Fonda za za... 14.04.2020, Sputnik Srbija\n36 dolara za barel. To je oko 24.-din/ litar\nmeđunarodni monetarni fond, vesti\n17:49 14.04.2020 (Osveženo: 18:09 14.04.2020)\nPrema izveštaju, cena nafte za 2020. godinu biće za 22,42 dolara manja u odnosu na januarsku prognozu i iznosiće do 35,61 dolar po barelu.\nIstovremeno, po ovom izveštaju, prosečna cena nafte u 2021. godini biće manja za 20,16 dolara u odnosu na prethodnu prognozu i iznosiće oko 37,87 dolara po barelu.\nPodsetimo, nakon neuspešnog sastanka u martu, zemlje koje čine OPEK plus, dogovorile su se 12. aprila na vanrednom sastanku putem video-konferencije da smanje proizvodnju nafte za 9,7 miliona barela dnevno.\nPregovori su zbog Meksika trajali četiri dana, a na kraju je i ta zemlja pristala da smanji proizvodnju za 100 hiljada barela. Preostalih 300 hiljada, kako su zatražili predstavnici Meksiko Sitija, kompenzovaće Sjedinjene Američke Države.\nNakon zaključenja sporazuma, Vladimir Putin, Donald Tramp i kralj Salman ibn Abdul-Aziz el Saud pozitivno su ocenili u telefonskom razgovoru postignuti sporazum.


Sajam obrazovanja: Rusije svake godine povećava broj stipendija predviđenih za građane Srbije - 16.11.2020, Sputnik Srbija\nSajam obrazovanja: Rusije svake godine povećava broj stipendija predviđenih za građane Srbije\nRuski centar za nauku i kulturu „Ruski dom“ bio je domaćin sajma obrazovanja ruskih univerziteta. Više od 200 učesnika sajma upoznalo se sa obrazovnim... 16.11.2020, Sputnik Srbija\nvesti, ruski dom\n© Foto : Ustupio Ruski centar za nauku i kulturu ,,Ruski dom“ u BeograduOtvaranje sajma obrazovanja ruskih univerziteta u „Ruskom domu“ u Beogradu\n© Foto : Ustupio Ruski centar za nauku i kulturu ,,Ruski dom“ u Beogradu\nRuski centar za nauku i kulturu „Ruski dom“ bio je domaćin sajma obrazovanja ruskih univerziteta. Više od 200 učesnika sajma upoznalo se sa obrazovnim programima ruskih visokoškolskih ustanova i informisalo o mogućnostima za strukovno obrazovanje u Rusije za sunarodnike i državljane Srbije.\nObrazovni projekat „U Rusiju po znanje“ realizuje se na inicijativu Federalne agencije za poslove Zajednice nezavisnih država, sunarodnike koji žive u inostranstvu i međunarodnu humanitarnu saradnju (Rossotrudničestvo). Cilj projekta je promocija ruskog obrazovanja i dostignuća ruske nauke, kao i proširivanje saradnje između obrazovnih institucija partnerskih zemalja.\nSajam ruskih univerziteta u Srbiji održan je 13. i 14. novembra uz aktivnu podršku Ruskog centra za nauku i kulturu „Ruski dom“ u Beogradu i Ambasade Rusije u Srbiji.\n© Foto : Ustupio Ruski centar za nauku i kulturu ,,Ruski dom“ u BeograduSajam obrazovanja ruskih univerziteta u „Ruskom domu“ u Beogradu\nSajam obrazovanja ruskih univerziteta u „Ruskom domu“ u Beogradu\nNa otvaranju sajma učestvovali su viši savetnik Ambasade Rusije u Srbiji Aleksandar Nikolajevič Konanihin i vršilac dužnosti šefa Ruskog centra za nauku i kulturu u Srbiji Jevgenij Eduardovič Demin.\nJevgenij Demin rekao je da su ruski sajmovi obrazovanja jedinstveni događaj, jer svi prisutni imaju priliku da direktno postavljaju pitanja koja ih zanimaju predstavnicima ruskih visokoškolskih ustanova.\nInteresovanje srpskih učenika i studenata za rusko obrazovanje ubrzano raste, a Ministarstvo obrazovanja i nauke Rusije svake godine povećava broj stipendija predviđenih za građane Srbije za besplatno visokoškolsko obrazovanje u Rusiji. Zbog sve šireg prisustva ruskih kompanija u Srbiji, kursevi ruskog jezika na daljinu, koje ruske obrazovne institucije nude besplatno, a koji su postali sastavni deo obrazovnog života u nastalim epidemiološkim uslovima, počeli su da privlače veliku pažnju.\nTreba napomenuti da srpski studenti koji studiraju u Rusiji nakon dve godine studija prilično tečno govore ruski jezik, što još jednom potvrđuje visok nivo ruskog obrazovnog sistema.\nObrazovne programe u najaktualnijim oblastima predstavili su predstavnici vodećih ruskih visokoškolskih ustanova, uključujući: Moskovski univerzitet za finansije i industriju „Sinergija“, Severnokavkaski federalni univerzitet, Rudarski univerzitet u Sankt Peterburgu, Državni tehnološki univerzitet u Belgorodu „V. G. Šuhov“, Državni univerzitet u Tjumenu i drugi, saopštili su predstavnici Ruskog centra za nauku i kulturu ,,Ruski dom“ u Beogradu.\n© Foto : Ustupio Ruski centar za nauku i kulturu ,,Ruski dom“ u BeograduManifestaciju je posetilo preko 200 učesnika. Tokom dva dana sajma oni su prisustvovali javnim predavanjima i master klasovima, izvodili laboratorijske vežbe u VR formatu i učestvovali u poslovnoj igri o međunarodnim odnosima i međudržavnim komunikacijama.\nManifestaciju je posetilo preko 200 učesnika. Tokom dva dana sajma oni su prisustvovali javnim predavanjima i master klasovima, izvodili laboratorijske vežbe u VR formatu i učestvovali u poslovnoj igri o međunarodnim odnosima i međudržavnim komunikacijama.\nSamojlenko Vladimir, šef Odeljenja za međunarodne projekte i programe Uprave za međunarodnu saradnju, Severnokavkaskog federalnog univerziteta rekao je da ovakve obrazovne izložbe im omogućavaju da upoznaju potencijalne studente koji kasnije dolaze na njihov univerzitet da studiraju na jednom od 165 smerova.\n„Kod nas studira 1.500 stranih studenata iz 59 zemalja. Pružamo svaku vrstu podrške, od prijemne kampanje do međunarodne prakse. Pored toga, univerzitet realizuje program dve diplome, zahvaljujući kojem su naši studenti traženi na tržištu rada širom sveta “, naveo je on.\n© Foto : Ustupio Ruski centar za nauku i kulturu ,,Ruski dom“ u BeograduNa ruskim univerzitetima trenutno studira 298.000 studenata iz 170 zemalja sveta, za strane buduće studente otvoreno je 205 studijskih smerova na 766 univerziteta u 82 regiona zemlje od Kalinjingrada do Vladivostoka.\nNa ruskim univerzitetima trenutno studira 298.000 studenata iz 170 zemalja sveta, za strane buduće studente otvoreno je 205 studijskih smerova na 766 univerziteta u 82 regiona zemlje od Kalinjingrada do Vladivostoka.\nPosetioci izložbe informisani su da su diplome mnogih ruskih univerziteta priznate u inostranstvu, uključujući i evropske zemlje. Učesnike su najviše zanimala pitanja vezana za obrazovanje u kreativnim oblastima, kao što su dizajn i pozorišno obrazovanje, mogućnosti tehničkog i medicinskog obrazovanja u Rusiji, dostupnost sportske infrastrukture na univerzitetima i takmičenja mladih.\n„U Rusiju po znanje“ je projekat razvijen uz podršku Federalne agencije za poslove Zajednice nezavisnih država, sunarodnike koji žive u inostranstvu i međunarodnu humanitarnu saradnju (Rossotrudničestvo), u okviru kojeg se sprovodi niz aktivnosti obrazovnog karaktera.\n© Foto : Ustupio Ruski centar za nauku i kulturu ,,Ruski dom“ u BeograduInteresovanje srpskih učenika i studenata za rusko obrazovanje ubrzano raste, a Ministarstvo obrazovanja i nauke Rusije svake godine povećava broj stipendija predviđenih za građane Srbije za besplatno visokoškolsko obrazovanje u Rusiji.\nInteresovanje srpskih učenika i studenata za rusko obrazovanje ubrzano raste, a Ministarstvo obrazovanja i nauke Rusije svake godine povećava broj stipendija predviđenih za građane Srbije za besplatno visokoškolsko obrazovanje u Rusiji.\nCilj projekta je popularizacija ruskog strukovnog obrazovanja i privlačenje stranih državljana i sunarodnika iz stranih zemalja da studiraju u Ruskoj Federaciji. Na ruskim univerzitetima trenutno studira 298.000 studenata iz 170 zemalja sveta, za strane buduće studente otvoreno je 205 studijskih smerova na 766 univerziteta u 82 regiona zemlje od Kalinjingrada do Vladivostoka. Diplome ruskih univerziteta priznaju su u većini evropskih zemalja, pa potražnja za ruskim obrazovanjem ostaje i dalje visoka. U Srbiji je 2020. godine uživo održan sajam obrazovanja. Onlajn aktivnosti odvijale se u Sloveniji, Rumuniji, Hrvatskoj, Bosni i Hercegovini.


Arena naočare za plivanje SPIDER 000024-711 cena, cene Srbija, prodaja Beograd Novi Sad Niš\nArena naočare za plivanje SPIDER 000024-711 cene\nTrenutno nemamo slike za Arena naočare za plivanje SPIDER 000024-711\nEPonuda nije internet prodavnica već Vam omogućava da brzo i lako nađete Arena naočare za plivanje SPIDER 000024-711 po najjeftinijoj ceni. Naš cilj je da kupci budu što bolje informisani o ponudi Arena naočare za plivanje SPIDER 000024-711 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena naočare za plivanje SPIDER 000024-711 sa PRODAVCEM. EPonuda ne može da garantuje potpunu tačnost specifikacije i slika za Arena naočare za plivanje SPIDER 000024-711. Pre kupovine, podatke za Arena naočare za plivanje SPIDER 000024-711 proverite na sajtu PROIZVOĐAČA.


Vesti online / Vesti / Srbija / Ovako to vidi Zapad: Beograd vekovima bio pod Osmanlijama, a sad Erdogan...\nTurski predsednik u pohodnu na Balkan: Redžep Tajir Erdogan\nList navodi i da su turske investicije 2016. iznosile 1,66 milijardi dolara, što je 5,3 odsto ukupnih turskih investicija u inostranstvu.\nU tekstu pod naslovom "Erdogan kao nosilac nade" Noje cirher cajtung napominje i da je u delegaciji sa turskim predsednikom doputovalo 185 privrednika.\n* Vučić: Radim u interesu svih građana; Erdogan: Srbija nas spaja\n* Hoće li Zapad stopirati najvažniji posao koji je Erdogan "doneo" u Beograd?\nTakođe, prenosi da je predsednik Aleksandar Vučić najavio da će biti potpisani memorandumi o otvaranju dve fabrike i dodao da je 450 turskih firmi već u zemlji, kao i da investicijama turskih industrijalaca može da se zahvali što su "određena mesta na slabo razvijenom jugu Srbije uopšte još u životu".\nPrema oceni švajcarskog medija, vlade na Balkanu spekulišu da bi mogle da profitiraju od umešanosti Ankare u konflikte na bliskoistočnom kriznom luku.\n"Balkan je danas jedini region bivšeg carstva gde je spoljnopolitička maksima 'nula problema sa susedima' i sprovedena u delo. Erdogan se ljuti što balkanske države ne sprovode baš prilježno zabranu škola koje finansira Fetulah Gulen", ocenjuje list.\nU tekstu se podseća da je Beograd od 1521. do 1867. godine bio pod vlašću Osmanlija zbog čega, kako se navodi, "hrišćanski Srbi gaje mračnu sliku osmanskog jarma i zbog čega ih je iritirao neoosmanski prizvuk Erdoganove spoljne politike, a još više su mu zamerali što se solidariše sa Kosovarima".\nMeđutim, primećuje i da je sada situacija opuštena, da ljudi uveče na televiziji gledaju turske "TV sapunice", a oni koji to mogu da plate, letuju u Turskoj.\n"Turci pokazuju velikodušnost i prave fondacije u bolnicama i staračkim domovima. Ovde malo kome smeta Erdoganov autoritarni stil vladanja, pri čemu ga mnogi političari u regionu kopiraju", ocenjuje Noje Cirher cajtung.\nSRBIJA Osmanska senka nad Balkanom\nSRBIJA Vučić i pet ministara uskoro u Turskoj\nSVET Video: Ovako Turska slavi godišnjicu osvajanja Carigrada\nSubota 27.01.2018. 21:08\n" ocenjuje švajcarski dnevnik Noje cirher cajtung u tekstu povodom posete turskog predsednika Redžepa Tajipa Erdogana Beogradu. "-------------------------------------------------------------------------------------------------------------------------------------------Nemojte samo vi da nekom držite lekcije o moralu, pa vi ste sa hitlerom trgovali za vreme 2. svetskog rata, da ne navodim sav vaš "moral!"\nSrpski pasoš 36. u svetu\nVučić: Mnogi u regionu misle da smo...\nMesi odbio da se rukuje sa sudijom VIDEO


Autor: Beta | Glas javnosti\nMakedonski pevač Toše Proeski poginuo je jutros u saobraćajnoj nesreći koja se dogodila na području Nove Gradiške. Nesreća se dogodila na autoputu A3 Zagreb - Lipovac...\nKasandra jedini đak\nGlas javnosti, 06.10.2007.\nUčenica četvrtog razreda osnovne škole u selu Srećkovac, nadomak Pirota, Kasandra Pavlov sama sedi u klupi. Kad Kasandra završi razred, na vrata škole, kao i na mnogim drugim u selima Pirotskog okruga, biće stavljen katanac jer učenika više nema...\nTajni agenti pretražuju Internet\nGlas javnosti, 04.10.2007.\nSARAJEVO - Agencija za istrage i zaštitu BiH (SIPA) istražuje pretnje upućene na Internet portalu Ju Tjub upućene političkim i verskim zvaničnicima u BiH...\nDokument koji ništa suštinski ne menja\nSARAJEVO - Stranka demokratske akcije BiH potvrdila je juče da je odbila Protokol o reformi policije, ocenivši da se njim ne menja struktura policijskih snaga u Bosni i Hercegovini. Protokolom koji su u petak potpisali predsednici Stranke za BiH i Saveza nezavisnih socijaldemokrata Haris Silajdžić...\nOtvorena vrata Evrope\nSARAJEVO - Udruženje građana „Srebreničke majke“ iz Srebrenice izrazile su razočarenje zbog odnosa bošnjačkih predstavnika u vlasti koji su potpisali Protokol o reformi policije, a za koji smatraju da „legalizuje etničko čiščenje i genocid“. Protokol su u petak potpisali lideri Stranke za BiH...\nHoror scenografija za „Svetog Georgija“\nGlas javnosti, 30.09.2007.\nOdsek za specijalne efekte filma „Sveti Georgije ubiva aždahu“ napravio je 30-ak izmasakriranih tela srpskih vojnika iz Prvog svetskog rata, kako bi potpuno dočarao užas njihovog stradanja u bici s Austrijancima 1914. godine. Završno krvoproliće u ovom filmu, koji Srđan Dragojević režira po drami i scenariju...\nOčaj osiromašenog naroda\nGlas javnosti, 28.09.2007.\nU Mjanmaru, koji danima potresaju demonstracije protiv vojne hunte, ljudi su živeli na ivici bede godinama, mnogo pre nego što je odlukom vlade cena nafte skočila za dva puta i izazvala rast svih drugih cena, što je bio povod za najnovije proteste. U zemlji sa 56 miliona stanovnika, više od četvrtine...\nGlas javnosti, 16.09.2007.\nBotoks i plastična hirurgija su možda dobri protiv bora, ali grupa NJujorčana primenjuje terapiju facijalne joge za mladalački izgled...\nMakedonski obaveštajac predao podatke Bugarskoj\nGlas javnosti, 01.09.2007.\nSKOPLJE - Službenik makedonske tajne službe pokupio je niz poverljivih podataka iz Uprave za bezbednost i kontrašpijunažu i predao ih bugarskoj Državnoj službi sigurnosti...\nPoginulo šest vatrogasaca\nZAGREB - U gašenju požara koji je izbio na ostrvu Kornati poginulo je šest vatrogasaca, a petorica su zadobila teške opekotine i životi su im još uvek u opasnosti, saopštila je juče hrvatska policija. U saopštenju se navodi da je požar izbio u četvrtak kasno popodne, posle čega su na ostrvo poslate vatrogasne jedinice iz Šibenika i dobrovoljni...\nGlas javnosti, 25.08.2007.\nNa visoravni Jasika, na oko 1.200 metara nadmorske visine, pripadnici pograničnih jedinica južnog sektora Kfora, Unmika i kosovske policije s jedne i albanske pogranične jedinice s druge strane, demonstrirali su novinarima sinhronizovanu akciju obezbeđenja „zelene linije“. Zajedničke patrole uspostavljene su početkom ove godine.Turski major Bulant Kucal, šef pograničnih jedinica ovog sektora, tvrdi da imaju veoma dobru saradnju sa lokalnim stanovništvom...\nŽivot iza vojničke ograde\nGlas javnosti, 24.08.2007.\nKada je novembra 2006. u Vojsci Srbije, posle 19 godina, prestao radni odnos Gordani Avramović (38), daktilografu operateru, civilnom licu na radu u Vojsci, prestalo je i njeno pravo na službeni stan u krugu kasarne u Smederevu. Od tada do danas, ova samohrana majka dvoje dece, Stefana (13) i Kristine (9), dopisuje se ...\nKnjiga poslednja rupa na svirali\nGlas javnosti, 19.08.2007.\nBEOGRAD - Konkurs za otkup knjiga za domaće biblioteke, koje je raspisalo Ministarstvo kulture Srbije, odvijaće se po novom modelu od 15. avgusta do 15. septembra. Novi model selekcije knjiga, koji je predložila Narodna biblioteka Srbije, podrazumeva da publikacije „prođu“ dve komisije. Naime, naslove će prvo birati stručna komisija Ministarstva kulture, a potom će izabrani naslovi biti prosleđeni bibliotekama, koje...\nGlas javnosti, 17.08.2007.\nBEOGRAD - U Srbiji, od nastanka avijacije, nijedna žena nije postala kapetan aviona ili vojni pilot. U Udruženju žena letača Srbije kažu da je samo jedna žena u Srbiji profesionalni pilot, a 2010. godine školovanje bi trebalo da završe i prve žene vojni piloti. Prvi konkurs za upis na Vojnu akademiju žena vojnih pilota raspisan je ...\nNa oko 35 kilometara od Kuršumlije, u okolini Lukovske banje, u više sela živi veliki broj neoženjenih momaka koji su ili ušli ili već prešli četvrtu deceniju života. U ovim planinskim selima biti neoženjen u 40. godini ravno je katastrofi jer, kako ističu, bez ženske ruke normalan život je gotovo nezamisliv. Čitava sela sa po nekoliko desetina momaka uzalud traže buduće supruge. - Celo selo je neoženjeno. Nema nikog ko ima posao, nema ..\n« prva‹ prethodna…129212931294129512961297129812991300


Priština sprema novi udar na Srbiju - 12.01.2019, Sputnik Srbija\nZamenik kosovskog ministra unutrašnjih poslova Izmi Zeka iz PDK rekao je da će pored mere od 100 odsto na uvoz proizvoda iz Srbije i BiH, Kosovo uvesti... 12.01.2019, Sputnik Srbija\n13:29 12.01.2019 (Osveženo: 14:51 30.08.2021)\n© AFP 2022 / ARMEND NIMANISrpska i kosovska policija na prelazu Merdare\nZamenik kosovskog ministra unutrašnjih poslova Izmi Zeka iz PDK rekao je da će pored mere od 100 odsto na uvoz proizvoda iz Srbije i BiH, Kosovo uvesti sankcione mere i protiv vozila iz Srbije, prenosi Koha.\nIz Prištine je poslednjih nedelja bilo glasova koji su pozivali ili se obavezivali na ukidanje taksi od 100 odsto na uvoz robe iz Srbije, koja je paralisala proces dijaloga između Beograda i Prištine, piše Kossev.\nPrvi se oglasio savetnik kosovskog predsednika Bekim Čolaku, koji je rekao da je međunarodna zajednica „pritegla Kosovo“ i da ukoliko SAD i EU traže od Kosova ukidanje takse, onda, „zašto ne bi razmislili o privremenom ukidanju“.\nPotom je i sam kosovski predsednik Hašim Tači u razgovoru za „Vašington post“ rekao da je „spreman da razmotri ukidanje taksi ako se za Kosovo otvori jasan put ka postizanju konačnog mirovnog sporazuma sa Srbijom“.\n8 Januar 2019, 13:51\nJuče su i prvi glasovi iz opozicije počeli da dovode u pitanje odluku vlade Kosova — da ne poštuje savete Vašingtona, a lider LDK Isa Mustafa je izjavio da je za ovu političku opciju „besmisleno da u vreme kada je Kosovo dobilo pismo da se uzdrži od akcija, vlada Kosova uvodi mere od 100 odsto, umesto da razmotri pismo koje dolazi iz jedne zemlje od koje zavisi budućnost Kosova“.\nMeđutim, danas od zvaničnika kosovske vlade, i to zvaničnika koji upravo pripada predsednikovoj PDK, stiže vest da je vlada Kosova pripremila dokumentaciju za uvođenje nove mere protiv Srbije.\n„Kategorički smatram da u ovom trenutku treba uvesti mere i za vozila. Već smo pripremili svu potrebnu dokumentaciju za zabranu cirkulacije vozila iz Srbije. Ovo je recipročna mera ponašanju Srbije prema kosovskim građanima“, rekao je za „Ekonomija onlajn“ drugi čovek kosovskog MUP-a, a prenosi Koha.\n„Ne samo po ovom pitanju, već u svim segmentima života, želim da pokažem Srbiji da je Kosovo država koja sama odlučuje o svojim potezima. Mada, ja nisam od onih koji kažu ’nikada‘, jer u politici se stvari stalno menjaju. I pored toga što se naši interesi menjaju, oni ostaju u liniji sa američkom državom i, naravno, ja zagovaram američki senzibilitet i sa njima ćemo i odlučiti o narednim koracima“, poručuje Zeka.\nO novim merama kosovske vlade govorilo se još krajem prošle godine, prve informacije u vezi sa novim merama dao je predsednik Vučić objasnivši da postoje tri moguće mere i da se „ne zna koja je gora po nas“. U isto vreme, kosovski premijer takođe nije želeo da govori o detaljima mera poručivši „videćete kad se dese“.\nZaista, 28. decembra je vlada Kosova donela odluku da proširi odluku o taksama i od početka ove godine taksa od 100 odsto na uvoz robe važi i za robu stranih kompanija koje imaju proizvodne pogone u Srbiji.\n„Ludilu Prištine kraja nema, i to „ludilo je neizlečivo“, komentarisao je predsednik poslednju odluku vlade u Prištini da proširi meru o taksama i dodao da ne isključuje druge mere Prištine kakve su ukidanje platnog prometa. Međutim, Srbija već priprema reakciju i na takav scenario, rekao je tada i uverio Srbe na KiM da će naći načina da isplati plate.


Novčana pomoć ugostiteljima, turističkim agencijama... - Glas Srpske\nG.S. 03.12.2020 16:31\nBANjALUKA - Vlada Republike Srpske donijela je Odluku o izmjenama i dopunama Odluke o garantnom programu podrške privredi za ublažavanje posljedica pandemije bolesti COVID 19 izazvane virusom SARS-COV-2.\n- Vlada Republike Srpske donijela je, na prijedlog Upravnog odbora Kompenzacionog fonda, Uredbu o postupku dodjele sredstava ugostiteljima koji pružaju uslugu smještaja, turističkim agencijama i izvođačima umjetnosti za saniranje finansijskog gubitka zbog posljedica pandemije virusa korona - navedeno je u saopštenju Biroa za odnose sa javnošću.\nU saopštenju se navodi da je uredbom predviđeno da se iz sredstava Kompenzacionog fonda Republike Srpske navedenim privrednim subjektima obezbijede novčana sredstva radi redovnog izmirivanja obaveza prema radnicima za doprinose, kao i ostalih poreskih obaveza.\nVlada Republike Srpske donijela je Odluku o prihvatanju donatorskih sredstva Vlade Republike Srbije u iznosu od 20.000.000 evra (39.116.600 KM) u okviru mehanizma saradnje po Sporazumu o uspostavljanju specijalnih paralelnih odnosa između Republike Srpske i Republike Srbije, za saniranje posljedica izazvanih pandemijom virusa korona.\nUredbom se se propisuju načini uskladištenja, čuvanja, otkupa, uništavanja i drugi vidovi raspolaganja robom oduzetom u postupku inspekcijkog nadzora.


Akcija SNSD-a za poštovanje simbola Srpske /VIDEO/\nČlanovi Gradskog odbora SNSD-a Bijeljina podijelili su danas sugrađanima zastave Republike Srpske i uoči Dana Republike ukazali na značaj očuvanja Srpske i poštovanja i isticanja njenih simbola.\n"Svi građani Republike Srpske, naročito mladi, treba da budu svjesni značaja postojanja Srpske za naš nacionalni identitet. Treba da vjerujemo u Srpsku, da budemo ponosni na svoju Republiku i da svako lično radi na njenom jačanju", poručio je predsjednik Gradskog odbora Mladih socijaldemokrata u Bijeljini Goran Janjić.\nPrema njegovim riječima, cilj ulične akcije na Trgu kralja Petra Prvog Karađorđevića jeste i da se jača poštovanje i kultura isticanja obilježja Republike Srpske u svakoj prilici, a naročito na Dan Republike - 9. januar.\nPredsjednik Gradskog odbora SNSD-a Bijeljina Nedeljko Ćorić rekao je novinarima da je 9. januar najvažniji datum za postojanje Republike Srpske i ocijenio da je ona danas jaka, stabilna i suverena.\n"Naš cilj je da podstaknemo mlade i sve građane da ne zaborave dan osnivanja Republike Srpske", rekao je Ćorić i istakao da su mnogi ljudi za to dali život.\nOn je naveo da se Dan Republike u Srpskoj slavi sa ljubavlju, u miru i dostojanstveno, uz poruke ljubavi i prema drugim narodima i državama.\n"Mi želimo da jačamo institucije Republike Srpske i njegujemo njenu tradiciju", poručio je Ćorić i pozvao građane da na Dan Republike istaknu zastave Srpske u svojim domovima.\nPoslanik SNSD-a u parlamentu BiH Vojin Mitrović uputio je čestitku za Dan Republike svim građanima Srpske, bez obzira na vjersku i nacionalnu pripadnost.\n"Ovo je dan kada je stvorena Republika Srpska, za koju su mnogi dali živote i dijelove tijela, i svi oni koji u njoj žive moraju poštovati ovaj dan", rekao je Mitrović.\nMladi članovi SNSD-a u Bijeljini su uoči Dana Republike dijelili sugrađanima zastave Srpske, bedževe sa grbom Republike, kao i kolače ukrašene simbolima Republike Srpske.\nViše iz ove kategorije « Organizovano kršenje prava Srba u FBiH na zapošljavanje Povodom 27. rođendana Republike danas svečano u Bijeljini i Ugljeviku /VIDEO/ »


► Sindikat USS Sloga: Povećanje minimalca već pojela inflacija\nOdluku o povećanju minimalne cene rada za 8,6 odsto za 2019. godinu, da ona po satu iznosi 155 dinara, Udruženi sindikati Srbije "Sloga" ocenili su sramnom i ponižavajućom jer je, kako su naveli, taj rast unapred "pojela" realna inflacija, a ne zvanična statistika kojom "vlast barata".\nTo što se, kako "Sloga" navodi, "navodno" sa ovom odlukom nisu saglasili predstavnici reprezentativnih sindikata, Saveza samostalnih sindikata Srbije (SSSS) i UGS "Nezavisnost" - ne umanjuje njihovu punu odgovornost i krivicu.\n"Učešćem u radu Socijalno - ekonomskog saveta Srbije sindikati daju pun legitimitet ovakvim ponižavajućim odlukama prema onima čije bi interese trebalo da brane i čiju članarinu ubiraju, a to su radnici", naveo je sindikat "Sloga".\nDodaje se da "ipak, najveću odgovornost snosi aktuelna vlast i kompletna Vlada Srbije na čelu sa nekompetentnom premijerkom i još nekompetentnijim ministrom finansija Sinišom Malim koji svoje odluke ne donose samostalno već isključivo po diktatu iz predsedništva Srbije na Andrićevom vencu".\nIstiče se da "vlast posle niza štetnih mera, od neustavnog umanjenja penzija, ukidanja raznih socijalnih davanja, pa do platnih razreda za zaposlene u javnoj upravi i držanja niske minimalne cene rada, nema rešenja za jačanje ekonomije na realnoj osnovi, osim da se zadužuje".\nPosledica takve politike je, kako se navodi, štednja "na plećima građana i privlačenje stranih investitora uz subvencije i garanciju da će im se kao poslodavcima obezbediti jeftina radna snaga".\n"Niska cena rada podstaći će još veći egzodus obrazovanih i kvalifikovanih ljudi u inostranstvo, tamo gde se njihov rad više ceni", navodi se u saopštenju "Sloge".


Izbori u Srbiji i budućnost proširenja na jedanaestoj sednici POSP-a ove nedelje - European Western Balkans\nAutor EWB 28. 10. 2019. 28. 10. 2019.\nBEOGRAD – Jedanaesta sednica Parlamentarnog odbora za stabilizaciju i pridruživanje Evropske unije i Srbije (POSP) održaće se 30. i 31. oktobra u Beogradu.\nDvodnevnim zasedanjima predsedavaće Tanja Fajon, nova predsednica Delegacije Evropskog parlamenta za Srbiju i Vladimir Orlić ispred Delegacije Narodne skupštine Republike Srbije.\nKako EWB saznaje, članovi Parlamentarnog odbora za stabilizaciju i pridruživanje razgovaraće o statusu pregovora i odnosima između Srbije i EU, napretku u pregovorima u poglavljima 23 i 24, kao i o trenutnom izbornom okviru i budućim koracima.\nDijalog Beograda i Prištine, obnova institucija EU i perspektiva proširenja takođe su na dnevnom redu sastanka.\nPoslanici Evropskog parlamenta će se u sredu prepodne sastati sa predstavnicima Crte, CeSID-a, NUNS-a, Fondacije za otvoreno društvo i Civil Rights Defenders-a. Nakon toga uslediće sastanci sa ministrom unutrašnjih poslova Nebojšom Stefanovićem i premijerkom Anom Brnabić, dok je sastanak sa predsednikom Srbije Aleksandrom Vučićem planiran za četvrtak ujutro, saznaje EWB.\nTakođe su u planu sastanci sa predstavnicima EU u Srbiji, kao i “trojke” država koje trenutno predsedavaju Savetom EU – Rumunije, Finske i Hrvatske.\nPoslednja sednica Parlamentarnog odbora za stabilizaciju i pridruživanje održana je u martu ove godine u Strazburu. U međuvremenu su održani izbori za Evropski parlament, a nove institucije zadužene za države Zapadnog Balkana konstituisane su krajem septembra.\nPodsećamo, Parlamentarni odbor za stabilizaciju i pridruživanje Evropske unije i Srbije nastao je stupanjem na snagu Sporazuma o stabilizaciji i pridruživanju 2013. godine, sa ciljem razmatranja odnosa između Srbije i Evropske unije i svih važnih političkih i ekonomskih pitanja u procesu evropskih integracije Srbije. Odbor se sastoji od jednakog broja članova Narodne skupštine i Evropskog parlamenta a sastaje se, po pravilo najmanje dva puta godišnje, jednom u Beogradu i jednom u Strazburu. Na kraju svaki sednice, Odbor usvaja Deklaraciju i preporuke koje se zatim prosleđuju Savetu za stabilizaciju i pridruživanje, kao institucijama Srbije i Evropske unije.\nEvropski parlamentNarodna skupština Republike SrbijeParlamentarni odbor za stabilizaciju i pridruživanjeTanja FajonVladimir Orlić\nZašto kasni novi Individualni akcioni plan partnerstva Srbije i NATO-a?\nEU: Srbija mora da poštuje slobodu medija\nEWB 22. 09. 2017.\nMeđak: Pristupanje je zajednički proces Srbije i EU\nDačić i Dimitrov: Srbija i Makedonija su prijatelji


Apple bi mogao da preuzme Netflix - oradio.rs\nApple bi mogao da preuzme Netflix\nApple raspolaže s velikom količinom novca, a neki tržišni analitičari veruju kako bi Apple deo tog novca mogao da uloži u kupovinu Netflixa\nUsprkos velikoj količini novca s kojom raspolažu, Apple nikada nije bio poznat kao kompanija koja kupuje velike i poznate kompanije za desetine milijardi dolara, pa im je dosadašnja najveća investicija bila preuzimanje Beatsa za 3 milijarde dolara. Prema razmišljanjima nekih analitičara, Tim Cook i ekipa uskoro bi mogli da promene pristup i umesto manjih akvizicija u kojima su kupovali manje kompanije zbog njihove tehnologije ili talentovanih radnika, u budućnosti bi se mogli odlučiti na blockbuster akviziciju koja bi mogla da košta i više od 100 milijardi dolara.\nRod Hall, analitičar Goldman Sachsa, smatra kako će zahvaljujući Trampovoj poreskoj reformi Apple moći da vrati više od 250 milijardi dolara u SAD, a nakon plaćanja 17 milijardi dolara poreza u Irskoj i plaćanja poreza u Americi po nižoj stopi i dalje će imati oko 200 milijardi dolara na raspolaganju. Tako velika količina novca omogućiće Appleu nekoliko zanimljivih scenarija potrošnje, odnosno ulaganja novca koja, osim otkupa deonica, odnosno veće dividende, uključuje i velika i značajnija preuzimanja kompanija.\nSlično razmišljaju i analitičari Citigroupa Jim Suva i Asiya Merchant koji su još prošle godine predvideli kako postoji oko 40 odsto šanse za Appleovo preuzimanje Netflixa. Kao razlog potencijalnoj akviziciji naveli su probleme ove kompanije na video tržištu na kojem još nemaju atraktivan proizvod koji će privući korisnike, dok su servisi poput Netflixa, Hulua i Amazonovog video servisa sve popularniji. Netflix iz godine u godinu oduševljava novim naslovima i atraktivnim serijama, a velika popularnost i veliki broj pretplatnika odrazio se i na cenu deonice i vrednost kompanije koja je veća od 100 milijardi dolara. Dakle, ako bi se Apple odlučio na preuzimanje Netflixa, verovatno bi morao da ponudi više od 110 milijardi dolara.\nUprkos razmišljanjima analitičara i velikoj količini novca koju mogu da potroše, pitanje je ima li smisla krenuti u takvu avanturu koja bi se mogla negativno odraziti i na cenu deonica Applea, ali i na poverenje investitora. Nakon što su se krajem godine pojavile prve glasine o potencijalnoj akviziciji, na Forbsu su komentarisali kako bi takva akvizicija delovala kao očajnički potez Applea koji bi označio veliku promenu u njihovoj filozofiji poslovanja – a kako je reč o najvrednijoj kompaniji, na svetu čija bi vrednost mogla da dosegne istorijskih bilion dolara, jasno je kako neke velike promene u poslovanju i riskantni potezi teški više od 100 milijardi dolara nisu potrebni.\nIpak, s obzirom na trenutno stanje i trendove na tržištu, ne bi trebalo da nas iznenadi ako se u Appleu u budućnosti odluče na preuzimanje velikih kompanija, čija im tehnologija i radnici mogu pomoći u osvajanju tržišta poput proširene i virtualne stvarnosti, samoupravljajućih automobila i slično.


"Ovo će biti takmičenje koje će činiti najbolje svetske ekipe jer prema aktuelnim rang listama, evropske reprezentacije vladaju na globalnoj sceni", navodi se u saopštenju Evropske plivačke federacije (LEN).\nPrvo će se igrati tri grupe u različitim gradovima sa po četiri ekipe, a po dve najbolje i dve najbolje trećeplasirane će obezbediti prolaz u drugu fazu.\nDrugu fazu će činiti dve grupe sa po četiri tima, a dve prvoplasirane reprezentacije iz svake grupe će proći na Superfinale.\nNajbolje četiri reprezentacije će u Superfinalu igrati međusobno, svako sa svakim, a LEN je takav način ocenio "najpoštenijim".\nPredsednik LEN-a Paolo Bareli izjavio je da ta organizacija ima ulogu da razvije vaterpolo i da je takmičenje nastalo na osnovu inicijative nacionalnih saveza.\nŽreb za grupnu fazu takmičenja obaviće se u septembru tokom Evropskog prvenstva za juniore na Malti.


Karneks prva kompanija koja je donirala hranu u okviru inicijative Spasimo hranu\nBeta 23. novembra 2021. 12:45\nKompanija Karneks (Carnex), članica MK Grupe, objavila je danas da je prva kompanija koja je donirala svoje proizvode u okviru inicijative „Spasimo hranu“ i tokom Nacionalnog dana davanja, koji je ove godine bio posvećen prikupljanju hrane za najugroženije, donirala je 2.800 pakovanja humusa.\n„Naša je moralna obaveza da budemo svesni problema, siromaštva i gladi, a cilj svima nama, posebno kompanijama koje to i mogu, treba da bude da pomognemo da se sačuva hrana, da dodje do svih kojima je neophodno. To nije samo čin odgovornosti, nego i čin ljudskosti koji će svima pomoći da živimo bolje“, istakla je direktorka marketinga kompanije Karneks Olivera Papestijević na panelu posvećenom predstavljanju rezultata kampanje „Spasimo hranu, spasimo humanost, u okviru konferencije CSR forum, navedeno je u saopštenju.\nIstakla je da za Karneks, kao jednog od lidera u industriji hrane, borba protiv gladi je prirodno opredeljenje.\n„Pomoć zajednici i podrška aktivnostima protiv rasipanja hrane deo su naše misije i nastojimo da, koliko god možemo, omogućimo bar jedan siguran obrok za što više ljudi“, naglasila je Papestijević.\nPodesća se i da je Karneks, u partnerstvu sa Bankom hrane, do sada, u protekle četiri godine, donirao više od 70 tona svojih proizvoda za oko 250 udruženja i institucija širom Srbije, čime je obezbedjen makar jedan obrok za oko 420.000 ljudi.\nIstaknuto je da će se ovakav način doniranja sigurno i dalje nastaviti i proširiti.\nPored toga, kompanija tradicionalno donira lokalnim udruženjima i ustanovama u Vrbasu i okolini, i podržava mnoge sportske i kulturne aktivnosti mladih, pomaže socijalne institucije za starije i domove za ometene u razvoju.\nU kampanji „Spasimo hranu“, koju su organizovali Srpski filantropski forum i Koalicija za dobročinstvo, predvodjeni Fondacijom „Ana i Vlade Divac“, uz podršku Američke agencije za medjunarodnu saradnju (USAID), učestvovale su i ostale članice MK Grupe, pa je tako kompanija Flora donirala više od 2.000 konzervi proizvoda (krastavca, cvekle, boranije i kukuruza), Sunoko je donirao tonu šećera, a Agrounija se priključila akciji sa 1,5 tonom jabuka i 300 litara sokova.